ועדת החוקה, חוק ומשפט, כנסת 20, פרוטוקול מספר 649, 2018-06-27 09:00

ניסן סלומינסקי: בוקר טוב לחבריי חברי הכנסת, בוקר טוב לכל המצטרפים.

ניסן סלומינסקי: ואנחנו רוצים לקבל בברכה את היועץ המשפטי לממשלה.

ניסן סלומינסקי: גם אם ספינתנו, הכוונה המדינה, הייתה שטה במים רגועים, אז הופעתו כאן חשובה, כי למעשה אנשיו נמצאים אצלנו כל יום, ולפעמים גם כל היום.

ניסן סלומינסקי: אז חשוב שאחת לכמה זמן, ובאמת זו כבר פעם שנייה שהוא מופיע אצלנו, ניפגש, נשוחח, נדבר.

ניסן סלומינסקי: כל שכן, כשספינתנו שטה במים סוערים, ויש הרבה נושאים חשובים, מעניינים.

ניסן סלומינסקי: אז נשמח מאוד לשמוע קודם כול את הסקירה ומה שהיועץ החליט לדבר.

ניסן סלומינסקי: אותנו בוועדה הרבה פעמים מעניין הנושא של היחסים בין המחוקק, כנסת ישראל, למערכת המשפט בכלל, לבית המשפט העליון.

ניסן סלומינסקי: גם בוועדה נתקלנו, ועשינו גם ישיבות על זה, בנושא של עדי מדינה, בנושא של מעצרים, ודברים מהסוג הזה, ואני מניח ששאלות יישאלו.

ניסן סלומינסקי: מה שיהיה זה שהיועץ ידבר שלושת רבעי שעה, נגיד כך.

ניסן סלומינסקי: ואני מאוד מבקש לתת לו להציג את מה שהוא, איך שהוא.

ניסן סלומינסקי: כל אחד את השאלות שיש לו ירשום.

ניסן סלומינסקי: ולאחר מכן אנחנו ניתן לחברי הכנסת לשאול.

ניסן סלומינסקי: שוב אני אומר: לשאול, לא נאומים.

ניסן סלומינסקי: והיועץ ייתן תשובות לנושא הזה.

ניסן סלומינסקי: אז המיקרופון לרשותך, אדוני.

אביחי מנדלבליט: אז בוקר טוב.

אביחי מנדלבליט: שוב אני מבקש להודות ליושב-ראש הוועדה חבר הכנסת ניסן סלומינסקי על ההזמנה להתארח בוועדה.

אביחי מנדלבליט: ואני חושב באמת שזה מאוד חשוב שאני אהיה פה, אומנם לא כל פעם כי צריך לעבוד, אבל בהחלט פרק זמן של נגיד פעם בשנה זה חשוב.

אביחי מנדלבליט: ובסך הכול, לא רוצה חלילה לפגוע בכבודן של ועדות אחרות, אבל במידה מסוימת זו ועדת הבית שלנו, אפשר להגיד את זה.

אלעזר שטרן: ככה הרגשת גם בתחילת השבוע?

אביחי מנדלבליט: אני בסדר.

אביחי מנדלבליט: אני בא לעזור, כמה שאני יכול.

אביחי מנדלבליט: אני האחרון שאגיד.

אביחי מנדלבליט: יש דעות שונות – בסדר, זה לגיטימי שיהיו דעות שונות.

אביחי מנדלבליט: אני אשתדל באמת לדבר 45 דקות, ואני גם השתדלתי להתמקד בנושאים עיקריים, אבל זה ייקח קצת זמן, ונושאים לדעתי שהם חשובים.

אביחי מנדלבליט: וזו גם הזדמנות שלי להציג את הדברים גם בפניכם, אבל זה צריך להיות 45 דקות נטו.

אביחי מנדלבליט: אז באמת אם תוכלו לעזור לי בזה שפשוט תרשמו, כי אני בטוח שיהיה מה להעיר ומה להגיד, אבל זה מאוד מאוד חשוב לדעת איפה הדברים.

אביחי מנדלבליט: ואחרי זה אני כמובן אשמח באמת לענות.

אביחי מנדלבליט: כמו שאמרתי, זו לא רק הזדמנות שלכם, זו גם הזדמנות שלי לדבר איתכם ולהציג את הדברים.

אביחי מנדלבליט: ומבחינתי הכול כמובן ברוח טובה וחשוב מאוד לכולנו.

ניסן סלומינסקי: רק אני אפתח, שהשאלות שחברי הכנסת ישאלו יכולות להיות על מה שהיועץ ידבר, אבל גם אתם רשאים לשאול על מה שהוא לא מדבר.

אביחי מנדלבליט: ודאי.

אביחי מנדלבליט: טוב, זה Parle – פרלמנט.

אביחי מנדלבליט: אז פעם שעברה שהייתי דיברתי על מה שאני אוהב לכנות "נאום חמשת הכובעים", אבל כולם כבר מכירים אותו.

אביחי מנדלבליט: הרי תפיסת העולם בנויה על דוח שמגר ההיסטורי שאנחנו הולכים לפיו, היועצים המשפטיים לדורותיהם.

אביחי מנדלבליט: אלה חמישה כובעים קלאסיים שבעצם מתחלקים לשלושה: זה ראש התביעה הכללית – כובע אחד.

אביחי מנדלבליט: כובע שני הוא בעצם שלושה, שאתם רואים חלק ממנו, שזה כובע ייעוצי, הייעוץ המשפטי לעבודת הממשלה, הייעוץ המשפטי בנושא חקיקה פרטית וממשלתית, שמתגלגל גם, בעיקר זה מה שמגיע לפה.

אביחי מנדלבליט: וגם ייצוג המדינה בערכאות, אני רואה את זה חלק בעצם מאותה בחינה.

אביחי מנדלבליט: זה הכובע הרביעי.

אביחי מנדלבליט: והכובע החמישי, שבמסגרתו גם אני הסברתי לפני יומיים למה אני מגיע לפה, שזה נקרא כובע חובק כל, של קידום שלטון החוק והאינטרס הציבורי, אחריות כוללת של היועץ המשפטי לממשלה, שלכן בזמנו הנשיא שמגר הציע לכנות אותו בשם אחר – "היועץ המשפטי הראשי".

אביחי מנדלבליט: ההצעה לא התקבלה, אבל זה לא משנה, במהות זאת התפיסה של התפקיד שלנו, ולאורה אנחנו הולכים.

אביחי מנדלבליט: ואני היום מבקש להתמקד בשניים מהכובעים, אחד יותר בהרחבה ואחד פחות, ממש רק לגעת, ואחרי זה נשלים את הדברים.

אביחי מנדלבליט: אחד זה הכובע של התביעה הכללית, זה יותר רחב.

אביחי מנדלבליט: והשני זה יהיה תחום החקיקה, שנוגע לעבודה המשותפת שלנו עם חברי הכנסת, ובעיקר בוועדה הזאת.

אביחי מנדלבליט: ופה כמובן בגלל הרלוונטיות, חשבתי שנכון פה להקדיש כמה מילים.

אביחי מנדלבליט: זה יהיה קצת יותר קצר, וכמובן אחרי זה נענה על השאלות.

אביחי מנדלבליט: וברצון אני אענה על כל שאלה שאני יכול, כמובן גם על דברים שלא נגעתי בהם, זה ברור.

אביחי מנדלבליט: בתחום התביעה הכללית, אז היועץ המשפטי לממשלה אחראי גם על קביעת המדיניות בתחום אכיפת החוק, אבל גם על הטיפול בתיקים מסוימים שמצויים בסמכות היועץ, בין אם סטטוטורית ובין אם משום שזה נכון שהיועץ יטפל בהם.

אביחי מנדלבליט: ואני מנסה כמה שאפשר לקחת פחות תיקים כאלה אליי, כל עוד שיש פרקליט מדינה עם מעמד מיוחד ופרקליטות, שהם צריכים לטפל בדברים, וגם תביעה משטרתית כמובן.

אביחי מנדלבליט: והדבר השני שפשוט אני חושב שאחד הדברים בניהול שצריכים לדעת זה גם במה לא לעסוק.

אביחי מנדלבליט: אני יודע שתגיע שאלה בעקבות זה, תשמרו את זה לסוף.

אביחי מנדלבליט: אבל זה חשוב מאוד לדעת גם במה לא לעסוק.

אביחי מנדלבליט: אותו דבר זה גם בייעוץ – אני מאוד מנסה לנהל את הזמן, שאני אספיק לטפל במה שצריך וכמו שצריך.

אביחי מנדלבליט: אז בתחום המדיניות של התביעה הכללית – אני אגיד ממש על רגל אחת, שהכלי המרכזי שעומד בסוף לרשות היועץ המשפטי לממשלה זה גוף שנקרא צוות העל, שהיועץ עומד בראשו, והחברים שלו זה מפכ"ל המשטרה, פרקליט המדינה, ראש אגף חקירות ומודיעין במשטרה, יושב-ראש רשות המיסים, יושבת-ראש הרשות לניירות ערך, ומופיעים לפי הצורך גורמים רלוונטיים אחרים בפני הצוות.

אביחי מנדלבליט: מתחתיו יש צוות של יישום מדיניות, שהוא הרבה יותר גדול, ומתחתם יש צוותי משימה.

אביחי מנדלבליט: חשוב גם להדגיש שלאחרונה הוספנו, כמשקיפה בשלב זה, את ראשת הרשות להלבנת הון ומאבק בטרור – זה גוף מאוד משמעותי מבחינת אכיפת החוק, והיא משקיפה בצוות, מגיעה לכל הישיבות גם כן של צוות העל.

אביחי מנדלבליט: ואני חושב שאנחנו, אני לא רוצה להגיד - - - אני חושב שתמיד היה בסדר, אבל אנחנו באמת בתקופה מאוד טובה של שיתוף פעולה בין כלל גופי אכיפת החוק השונים.

אביחי מנדלבליט: יש שיתוף פעולה מאוד הדוק, מאוד טוב.

אביחי מנדלבליט: אני חושב שגם בסך הכול רואים את זה גם כלפי חוץ, שבאמת יש חזית אחידה ומשתפים פעולה היטב, שזו בשורה טובה לאזרחי המדינה.

אביחי מנדלבליט: אנחנו בעיצומו של תהליך שינוי אסטרטגי לטיוב עבודת צוות העל, שאני למעשה הנחיתי עליו לפני פרק זמן יחסית לא קצר, וזה לקראת הסוף שלו.

אביחי מנדלבליט: ואני מקווה שפעם הבאה שאני אתארח פה, אז אפשר גם יהיה להציג לכם את תוצרי התהליך הזה ופירותיו, אני חושב שזה דבר שהוא חשוב.

אביחי מנדלבליט: אני לא אכנס עכשיו לצוות, כי אני אשמור את זה אולי לפעם הבאה, זה ייקח פשוט הרבה מאוד זמן, אבל זה צוות מאוד משמעותי ומאוד חשוב לאזרחי מדינת ישראל, והוא למעשה בונה את האסטרטגיה הכוללת של אכיפת החוק, הגדרת יעדים, הגדרת משימות, את תעדוף היעדים וכדומה.

אלעזר שטרן: הוא מתכנס באופן עיתי או לפי מה שצריך?

אביחי מנדלבליט: הוא מתכנס באופן עיתי, וגם אם צריך אד-הוק, אפשר לכנס אותו גם אד-הוק.

אביחי מנדלבליט: אבל בגדול לא צריך לכנס אותו אד-הוק, כי אנחנו בקשר כל הזמן.

אביחי מנדלבליט: אני בקשר כל זמן עם כל ראשי גופי אכיפת החוק, ואנחנו גם נפגשים מעת לעת ביחד, לא במסגרת צוות העל.

אביחי מנדלבליט: אבל כן, הוא מתכנס באופן עיתי, זה בעיקרון המצב.

אביחי מנדלבליט: אני עובר מכאן לעניין החקירות.

אביחי מנדלבליט: וכמו שאתם יודעים, נפתחו בתקופת כהונתי כיועץ משפטי לממשלה מספר חקירות ביחס לנבחרי ציבור.

אביחי מנדלבליט: הדברים פורסמו וידועים, אני לא רוצה להיכנס אליהם.

אביחי מנדלבליט: אבל אני כן רוצה להיכנס לנושא אחד מרכזי, שאני מניח שממילא רציתם לשאול, אז אני מקווה שזה אולי ייתר את השאלות, אבל לעשות סדר בעניין הזה.

אביחי מנדלבליט: אני נשאל בכל הזדמנות לגבי התהליך של חקירת ראש הממשלה.

אביחי מנדלבליט: מטבע הדברים, זאת החקירה המשמעותית ביותר.

אביחי מנדלבליט: ואני גם מטבע הדברים לא יכול להתייחס לתוכן של החקירה, ואני ממש לא מתכוון לעשות את זה, אבל כן הזדמנות לעשות סדר בדברים, בעיקר מהבחינה התהליכית, כדי שהדברים יובנו.

אביחי מנדלבליט: ואמרתי שיהיה לי הזדמנות אז אני אעביר את זה לידיעת הציבור, ואני חושב שפה זה הזדמנות, לפחות מבחינה תהליכית, שאני חושב שזה זמן טוב להסביר את הדברים.

אביחי מנדלבליט: אז קודם כול, מבחינה כרונולוגית בדצמבר 2016, כעשרה חודשים אחרי שהתחלתי לכהן כיועץ משפטי לממשלה, ומספר חודשים לאחר שהתחילה בדיקה בנושא, אני החלטתי שיש בסיס ראייתי לחקור את ראש הממשלה כחשוד בעבירות פליליות מתחום טוהר המידות בשני תיקי חקירה שונים.

אביחי מנדלבליט: המשמעות היא בעצם שאני הגעתי למסקנה מקצועית שיש חשד סביר לביצוע מעשי עבירה מצד ראש הממשלה.

אביחי מנדלבליט: והתיק הראשון כמובן זה תיק 1000, שבעיקרו עוסק ביחסים בין ראש הממשלה לאיש העסקים ארנון מילצ'ן.

אביחי מנדלבליט: התיק השני הוא תיק שמכונה 2000, שעיקרו ביחסים בין ראש הממשלה לבין הבעלים של עיתון ידיעות אחרונות נוני מוזס.

אביחי מנדלבליט: זה קשור גם כמובן – נוני מוזס לארנון מילצ'ן, אבל אני מתמקד כאן בראש הממשלה.

אביחי מנדלבליט: באותו זמן עדיין לא בא לעולם התיק שכונה יותר מאוחר תיק 4000 או תיק בזק בתחילת הדרך.

אביחי מנדלבליט: וזה קרה שנה אחרי כן, אחרי שהיו ממצאים ראייתיים נגד מספר חשודים אחרים, אבל רק כשנה לאחר מכן גם החלטתי שיש בסיס ראייתי לחקור את ראש הממשלה כחשוד גם בתיק הזה, אני אתייחס לכך בהמשך הדברים.

אביחי מנדלבליט: כך שאנחנו נמצאים היום כשנה וחצי מהיום שבו נפתחה החקירה בעניינו של ראש הממשלה.

אביחי מנדלבליט: אני יודע שיש תחושות לפעמים שזה שנים ארוכות, אבל זה שנה וחצי.

אביחי מנדלבליט: ואני רוצה להסביר איך אנחנו עובדים, מה עשינו, ומה עוד צפוי לנו.

אביחי מנדלבליט: לפני הכול אני אעמוד על עיקרון העל.

אביחי מנדלבליט: עיקרון העל שמנחה את התביעה הכללית הוא רק אחד: גילוי האמת.

אביחי מנדלבליט: אין שום עיקרון אחר.

אביחי מנדלבליט: העיקרון הזה הוא המפתח להבנת העבודה שלנו, של מערכת אכיפת החוק.

אביחי מנדלבליט: הוא מלווה אותנו בכל חקירה וחקירה, ונכון ביחס לכל חשוד, לא משנה מי שזה יהיה.

אביחי מנדלבליט: כדי לחקור את האמת ולהגיע לחקר גילוי האמת, חוקרי המשטרה עושים כל שלאל ידם כדי לבודד את חשדות נושא החקירה.

אביחי מנדלבליט: העיקרון הזה הוא גם מנחה אותנו כמובן בחקירות נגד ראש הממשלה, וזהו שיקול גילוי האמת שעומד מעל כל שיקול אחר.

אביחי מנדלבליט: החקירות בעניין ראש הממשלה מתנהלות על ידי מיטב החוקרים של משטרת ישראל.

אביחי מנדלבליט: ובראש הצוות שחוקר את תיקים 1000 ו-2000 עומד מפקד היחידה הארצית לחקירות הונאה תת-ניצב כורש ברנור; מפקח מקרוב מפקד יחידת להב 433, שלא מזמן נכנס לתפקידו, ניצב יגאל בן שלום; וכמובן ראש אח"מ, ראש אגף חקירות ומודיעין של משטרת ישראל, ניצב גדי סיסו, שהחליף לפני מספר חודשים את מי שעקב אחרי הדברים כראש אח"מ הקודם ניצב מני יצחקי.

אביחי מנדלבליט: החקירה הזאת מתנהלת כמו שמקובל בתיקים חשובים, מרכזיים מסוג זה, תוך ליווי צמוד של צוות פרקליטים.

אביחי מנדלבליט: מי שעומד בראש צוות הפרקליטים היא פרקליטת מחוז תל אביב מיסוי וכלכלה ליאת בן-ארי, וכמובן יש פיקוח הדוק גם של פרקליט המדינה שי ניצן וגם שלי.

אביחי מנדלבליט: עכשיו, צריך להבין, חקירה פלילית, בוודאי מהסוג הזה של חשד לעבירות מטוהר המידות היא דבר מאוד מורכב ומאוד מסועף.

אביחי מנדלבליט: עד מוביל לעד, חקירת מחשב מובילה לגילוי של הרבה מאוד מאות ואולי אפילו אלפים של מסמכים, הקלטות.

אביחי מנדלבליט: התמלולים של המסמכים וההקלטות מובילים לעוד עדים, עדים מובילים לעוד עדים וכן הלאה.

אביחי מנדלבליט: בנוסף, אתם שמעתם, אני מניח, לאחרונה במספר הזדמנויות, גם המפכ"ל וגם פרקליט המדינה התייחסו לכך, שההיקף של החקירות של תיקים 1000 ו-2000 הוא גדול מאוד, גם מבחינת היקף פעולות החקירה, גם מבחינת חומרי החקירה.

אביחי מנדלבליט: התיקים הם מורכבים, ממש לא פשוטים, גם בהיבט העובדתי וגם בהיבט המשפטי.

אביחי מנדלבליט: אמת, בתיק 1000 יש עדויות על מתן טובין לראש הממשלה, ובתיק 2000 יש קלטות שנשמע שיח בין ראש הממשלה לבעלים של ידיעות אחרונות – למרבה הצער, כולם יודעים את זה – אבל טועה מי שחושב שהראיות האלה הן חזות הכול, והיתר הוא בגדר עוללות, הייתי אומר.

אביחי מנדלבליט: כל מי שמבין משפט פלילי מבין כי הראיות האלה הן ראיות חשובות, אבל הן לא ראיות שמסיימות חקירה.

אביחי מנדלבליט: להיפך, הן ראיות שמתחילות את החקירה.

אביחי מנדלבליט: הראיות האלה בעצם הביאו לפתיחת החקירה.

אביחי מנדלבליט: ועל בסיס הראיות האלה פנו חוקרי המשטרה לברר את מכלול התמונה העובדתית – מה קרה, מה הרקע לאירוע, מה קדם לו, מה קרה אחריו.

אביחי מנדלבליט: חשוב מאוד: מה האינטרסים שעומדים בבסיס התנהלות החשודים משני הצדדים.

אביחי מנדלבליט: ואלה הן שאלות לא פשוטות, שניצבו במרכז החקירה, ונדרשת להן תשובה מפורטת ומדויקת מאוד.

אביחי מנדלבליט: הבירור שלהן היה הכרחי, ואנחנו עדיין עושים כל מה שצריך כדי להשלים את הבירור.

אביחי מנדלבליט: והבירור הזה גם נעשה מתוך מודעות לאחריות הציבורית המוטלת על כתפי כל העוסקים במלאכה הזאת.

אביחי מנדלבליט: וכמו שאמרתי, הצורך לגילוי האמת ובירורה בפרק הזמן הקצר ביותר האפשרי.

אביחי מנדלבליט: עכשיו, אנחנו מבינים את המשמעות של הדברים ביחס לאמון הציבור במערכת אכיפת החוק.

אביחי מנדלבליט: חקירה פלילית זה לא אוסף של ספקולציות ותחושות וגם לא עניין של רכילויות.

אביחי מנדלבליט: במשפט פלילי אי אפשר להוכיח דברים על סמך השערות, יש צורך בתצרף ראייתי ברור, איתן, אמין, מדויק.

אביחי מנדלבליט: ולכן חוקרי המשטרה לא יכלו לדלג על שלבים בדרך לבירור האמת.

אביחי מנדלבליט: והם למעשה עשו את העבודה, תוך שהם הופכים כל אבן, כדי להגיע למצב שהם יבררו את האמת בנושאים שנכון לבדוק אותם בכלים פליליים.

אביחי מנדלבליט: ואני לא סתם אומר את זה – נושאים שחשוב לבדוק אותם בכלים פליליים.

אביחי מנדלבליט: כל מקרה שבו לתחושתנו או לשיטתנו היה עניינים של רכילות, ויש לא מעט כאלה, או דברים שאין להם תכלית פלילית, הם לא יכולים להגיע להליך פלילי, אנחנו עצרנו את זה.

אביחי מנדלבליט: מה שלא יכול להגיע להליך פלילי – זה נעצר.

אביחי מנדלבליט: כשאני אומר אנחנו זה כולם: גם המשטרה, גם הפרקליטות, גם אני.

אביחי מנדלבליט: כולם עובדים ביחד.

אביחי מנדלבליט: כשאנחנו נתקלים בפעולות חקירה או כיווני חקירה, שלהבנתנו לא יובילו לאפיקים מעשיים, אנחנו מוותרים עליהם וקוטעים אותם כבר בשלב המוקדם, כדי לא לבזבז זמן ומשאבים מיותרים.

אביחי מנדלבליט: אנחנו תמיד עושים את זה כך.

אביחי מנדלבליט: עשינו את זה גם בתיקים האלה, לעיתים גם במחיר של ביקורת ציבורית, בלתי מוצדקת בעיניי.

אביחי מנדלבליט: ואי אפשר לטעון ברצינות מצד אחד שחקירות נמשכות זמן רב מדי, ובאותו זמן לטעון שצריכים לחקור כל בדל של כיוון חקירה או רכילות, גם אם אין לדבר כל תוחלת מעשית.

אביחי מנדלבליט: זה פשוט לא רציני.

אביחי מנדלבליט: אפשר לחקור את הדברים ואת הרכילויות 20 שנה ו-30 שנה גם.

אביחי מנדלבליט: אסור לעשות את זה.

אביחי מנדלבליט: אני בכובע של תובע כללי בודק דברים פליליים, אני לא בודק דברים אחרים.

אביחי מנדלבליט: וזה נכון לגבי כל המערכת שלנו.

אביחי מנדלבליט: כולנו – זה מה שאנחנו עושים.

אביחי מנדלבליט: עכשיו, אני רוצה להסביר גם מה המשמעות של ליווי חקירה.

אביחי מנדלבליט: מה זה ליווי חקירה על ידי צוות פרקליטים ופיקוח של בכירי המערכת.

אביחי מנדלבליט: החוקרים מבררים חשדות, גובים עדויות, תופסים מסמכים.

אביחי מנדלבליט: בתיק 1000 ו-2000 כבר בחודשים הראשונים נגבו עשרות רבות של עדויות, חלקן מעבר לים, ולמעשה ניסינו לא לוותר על שום שהוא רלוונטי.

אביחי מנדלבליט: תפסו כבר בחודשים הראשונים מאות רבות של מסמכים, וגם חומר רב בקבצי מחשב.

אביחי מנדלבליט: צוות החוקרים מעבד את ממצאי החקירה, נדרש לסוגיות, ומנסה למקד את הדברים בעיקר.

אביחי מנדלבליט: על בסיס הכיוונים שלו הוא מביא המלצות.

אביחי מנדלבליט: הדבר הזה נעשה בשיתוף עם הפרקליטות המלווה, כדי שבאמת נהיה ממוקדים ונגיע לדברים שיש להם פוטנציאל פלילי.

אביחי מנדלבליט: צוות החוקרים והפרקליטות המלווה מגיעים לישיבות סטטוס עיתיות בראשותי, ונמצאים בה למעשה כל הגורמים הרלוונטיים במערכת: החוקרים הרלוונטיים, קציני המשטרה עד רמת ראש אח"מ, הפרקליטים, פרקליטת המחוז שמלווה את התיק, פרקליט המדינה ואני.

אביחי מנדלבליט: וגם המשנים של פרקליט המדינה.

אביחי מנדלבליט: והישיבות האלה למעשה התחילו ומתנהלות באופן אינטנסיבי עוד לפני תחילת הבדיקה, שהייתה ביולי 2016, ונמשכות עד היום בתדירות גבוהה, כדי לוודא שפעולות החקירה מתבצעות כל הזמן, ומתבצעות כל הזמן, ובקצב משביע רצון.

אביחי מנדלבליט: ברוב המכריע של המקרים ההמלצות של הצוות לבצע פעולות חקירה מאושרות.

אביחי מנדלבליט: נכון, זה לוקח זמן ומאריך את החקירה, אבל מדובר בצוות חוקרים שהמלצותיו מקצועיות.

אביחי מנדלבליט: זו הדרך הנכונה והדרך היחידה לבירור האמת, וחייבים ללכת בה.

אביחי מנדלבליט: פעולות חקירה נוספות שעליהן המליצה משטרת ישראל, מטבע הדברים יאריכו את החקירה.

אביחי מנדלבליט: אבל האם זה נכון לוותר על פעולות חקירה מהותיות שהמשטרה מבקשת לקיים אותן, רק כי הן לוקחות זמן ומאריכות את החקירה?

אביחי מנדלבליט: התשובה החד משמעית שלי היא: ממש לא.

אביחי מנדלבליט: זאת עבודה רצינית, זה לא עולם של ציוצים ברשתות חברתיות.

אביחי מנדלבליט: וכמו שאמרתי, העיקרון של בירור האמת והמקצועיות – זה עומד מעל הכול.

אביחי מנדלבליט: מהירות היא חשובה, אבל טובת החקירה חשובה בהרבה, והייתי אומר שהחשיבות שלה עולה באופן דרמטי על המחיר שנובע מעיכוב מסוים בהשלמות חקירה.

הכרונולוגי. אמרנו: הסכם של עד מדינה, אני יודע שגם על זה מן הסתם אחר כך יהיו שאלות או יש שאלות, משמעו מתן טובות הנאה לחשוד בביצוע העבירות.

הכרונולוגי. אמרנו: זו אינה החלטה פשוטה, ועדיף היה למצות את הדין עם כל מי שחשוד בביצוע העבירה ויש ראיות לגביו, אבל שוב, לשם בירור האמת ובשם האינטרס הציבורי בתיקים משמעותיים כאלה, שנבדק חשד כלפי ראש הממשלה, אנחנו מוכנים לשלם את המחיר.

הכרונולוגי. אמרנו: עד מדינה הוא כלי חשוב, הוא כלי אסטרטגי במאבק בשחיתות, וההיסטוריה בעניין הזה מדברת בעד עצמה.

הכרונולוגי. אמרנו: אני ער לניסיון לעשות דה-לגיטימציה למוסד של עד המדינה, ולצערי הדברים האלה נעשים לעיתים מתוך מטרות לא ענייניות, אולי אפילו פוליטיות לפעמים.

הכרונולוגי. אמרנו: זהו גם חלק מקמפיין רחב יותר, שמכוון נגד רשויות אכיפת החוק והתביעה הכללית על רקע החקירות המתנהלות.

הכרונולוגי. אמרנו: אני דוחה בכל תוקף את הטענות המועלות במסגרת הקמפיין הזה, כאילו יש גורם כלשהו, או אפילו מערכת אכיפת החוק כולה התגייסה לרדוף אחרי איש כלשהו.

הכרונולוגי. אמרנו: התפקיד שלנו זה להבטיח את שלטון החוק, וכשיש חשד סביר לביצוע העבירה, אין ברירה אלא לפתוח בחקירה.

הכרונולוגי. אמרנו: ובחקירה משתמשים בכל הכלים החוקיים והלגיטימיים לצורך בירור האמת.

הכרונולוגי. אמרנו: והדבר הזה כולל, למרבה הצער, במידת הצורך גם גיוס עדי מדינה, שתרומתם לבירור האמת היא מאוד משמעותית.

הכרונולוגי. אמרנו: הדבר הזה נעשה בעבר, הוא נעשה גם היום, בכל תיק שאנחנו חושבים שיש חשיבות לקחת עדי מדינה.

הכרונולוגי. אמרנו: זה לא נעשה בכל התיקים, זה נעשה בתיקים שיש חשיבות לעשות את זה.

הכרונולוגי. אמרנו: ולכן, לסיכום בעניין הזה, אני אומר שכל ניסיון לעשות דה-לגיטימציה למוסד עד המדינה, שהוא כלי חיוני של מערכת אכיפת החוק לבירור האמת, זה למעשה דבר שהוא משול לניסיון למנוע את בירור האמת.

הכרונולוגי. אמרנו: חשוב להבין שכריתת עד מדינה – המשמעות שלה זה גם עיכוב נוסף בחקירה.

הכרונולוגי. אמרנו: אתם צריכים להבין, כשכורתים הסכם עם עד מדינה, זה לא עד רגיל.

הכרונולוגי. אמרנו: חוקרי המשטרה מתחילים קודם כול עם תהליך מסודר של גביית עדות מפורטת במיוחד, שגם קוראים לה עדות ניקיון.

הכרונולוגי. אמרנו: אחריה צוות החוקרים חייב לבדוק את אמינות העדות.

הכרונולוגי. אמרנו: לא כל עדות היא עדות אמת.

הכרונולוגי. אמרנו: והעדות הזאת היא חשודה, כי מדובר במישהו שהוא חשוד, ולכן הולכים ומעמיקים, ומנסים לבדוק כל נקודה ונקודה של מה שאמר העד, כדי לוודא שהדברים שהוא אומר הם דברי אמת.

הכרונולוגי. אמרנו: בעקבות העדות הזאת, על פי רוב מקבלים חומר רב מאוד, ולעיתים זה קבצי מחשב בהיקפים של אלפי מסמכים.

הכרונולוגי. אמרנו: לעיתים זה מחייב פנייה לעדים רלוונטיים נוספים, שעדותם מתחייבת לאור העדות של עד המדינה כי הוא מפנה אליהם, ולבסוף צריכים גם לחקור את החשודים על הדברים.

הכרונולוגי. אמרנו: עכשיו, אני שואל אתכם: האם נוותר על כריתת הסכם עם עד מדינה, שיכול לשפוך אור ולתרום לבירור האמת, משום שהדבר ייקח זמן ויאריך את החקירה?

הכרונולוגי. אמרנו: גם כאן התשובה של כולנו, כל מערכת אכיפת החוק, היא חד משמעית לא.

הכרונולוגי. אמרנו: בירור האמת, כמו שאמרתי, הוא מעל הכול, והמקצועיות היא מעל הכול.

הכרונולוגי. אמרנו: מהצד השני, חוקרי המשטרה גם חייבים לברר את טענות ההגנה, שמעלים החשודים בחקירתם.

הכרונולוגי. אמרנו: יש חשודים נחקרים, מעלים טענות הגנה – לא נבדוק את טענות ההגנה האלה?

הכרונולוגי. אמרנו: גם בירור טענות ההגנה הוא חלק מבירור האמת.

הכרונולוגי. אמרנו: גם אותם חייבים לבדוק.

הכרונולוגי. אמרנו: משמעות הדבר שחוקרי המשטרה חייבים לבדוק גם תרחישים נוספים שהעלה החשוד בחקירתו, ולחקור גם נושאים שמעלה החשוד בחקירה.

הכרונולוגי. אמרנו: וככה באמת עושים חוקרי המשטרה, כדי לקבל ולספק בידינו תמונה מלאה שמוציאה את האמת לאור.

הכרונולוגי. אמרנו: ולכן שנת 2017 הייתה שנה אינטנסיבית מאוד של חקירות בתיקים הללו, והחקירות הללו נמשכו לחודשים הראשונים של שנת 2018.

הכרונולוגי. אמרנו: לפני כארבעה חודשים העבירה המשטרה אלינו את המלצותיה בתיקי חקירה 1000 ו-2000, וחומרי החקירה הועברו לפרקליטות המלווה שהתחילה לעבוד עליהם.

הכרונולוגי. אמרנו: וגם כאן בהקשר הזה יש חוסר הבנה לגבי איך הדברים עובדים.

הכרונולוגי. אמרנו: לכאורה יש המלצות, צריכים להגיש כתב אישום – ממש ממש לא.

הכרונולוגי. אמרנו: ננסה להדגים זאת מעולם מעט שונה אבל קרוב.

הכרונולוגי. אמרנו: יושב שופט בדין, מתנהל בפניו תיק הוכחות מורכב – עשרות עדים, אלפי מסמכים, דבר שקורה הרבה.

הכרונולוגי. אמרנו: האם אתם מצפים שהשופט ששומע את התיק שהתנהל בפניו דבר יום ביומו, שמע את העדים, התרשם מהם, קיבל את המסמכים, קרא אותם תוך כדי הדיון, האם אתם מצפים שהוא ייתן פסק דין, הכרעת דין, באולם כשהוא יושב?

הכרונולוגי. אמרנו: השופט חייב, למרות שהוא ראה בעצמו את העדים, התרשם מהם, למרות שהוא שמע את כל הטיעונים, הוא חייב לקחת את התיק לעיון, הוא חייב ללמוד אותו, לעבור על החומר מחדש מתחילתו ועד סופו, ורק אז הוא ייתן את הכרעת דינו.

הכרונולוגי. אמרנו: וכך גם בהקשר שלנו מבחינת קל וחומר.

הכרונולוגי. אמרנו: הפרקליטות לא יושבת בחדרי החקירות, אנחנו מקבלים את הדיווחים אחרי.

הכרונולוגי. אמרנו: אנחנו עוברים על הדברים און-ליין, כל פעם שמגיע חומר עוברים עליו.

הכרונולוגי. אמרנו: אבל ברור שאחרי זה צריך לבחון את הכול מחדש, וזה חייב להתחיל בפרקליטות המחוז.

הכרונולוגי. אמרנו: נכון, הפרקליטות מלווה, מכירה את חומר החקירה, ובמקרה הזה גם פרקליט המדינה וגם אני מכירים את החומרים, מתוך הליווי של החקירה, מתוך הישיבות העיתיות שאנחנו מקיימים.

הכרונולוגי. אמרנו: אבל ההיכרות הזאת לא מספיקה כדי לקבל החלטות הדרושות על אתר.

הכרונולוגי. אמרנו: זה לא רציני.

הכרונולוגי. אמרנו: השלב הזה של לימוד ובחינת חומרים נעשה כעת בעיצומו בפרקליטות המחוז.

הכרונולוגי. אמרנו: יתירה מכך, כמו שקורה בהרבה תיקים, הייתי אומר אפילו במרבית התיקים, ודאי מהסוג הזה, וגם זה פורסם, תוך כדי לימוד החומר על ידי הפרקליטות המלווה התגלה שיש דברים נוספים ואירועים נוספים.

הכרונולוגי. אמרנו: וכך, בעצה אחת עם משטרת ישראל, הוחלט לבצע עוד מספר פעולות מהותיות בקשר לתיקים.

הכרונולוגי. אמרנו: ומשטרת ישראל מבצעת מאז סדרה של פעולות חקירה משלימה מהותיות ביותר.

הכרונולוגי. אמרנו: ואם נחזור לטיעון הכרונולוגי, מה שקורה זה שבד בבד עם העברת המלצות המשטרה בתיקי 1000 ו-2000, וזמן קצר מאוד לאחר מכן מגיע מידע חדש, שעל בסיסו החלטתי כי יש בסיס לחקור את ראש הממשלה כחשוד גם בתיק חקירה נוסף – תיק 4000, שעניינו בעיקר ביחסים בין ראש הממשלה לבין הבעלים של חברת בזק שאול אלוביץ.

הכרונולוגי. אמרנו: דרך העבודה בתיק 4000 דומה מאוד למה שתיארתי קודם לגבי תיקי 1000 ו-2000.

הכרונולוגי. אמרנו: תיק בזק המקורי טופל מלכתחילה ונחקר מלכתחילה על ידי הרשות לניירות ערך, תחת הנהגתה של עורכת דין ציפי גז.

הכרונולוגי. אמרנו: ועם הרחבתו לחקירה בעניין ראש הממשלה והרחבת החקירה לנושאים שחורגים מתחום האחריות של הרשות, הצטרפה לחקירה בנוסף גם היחידה הארצית לחקירות כלכלית, תחת פיקודו של תת-ניצב אלי אסייג.

הכרונולוגי. אמרנו: פרקליטת מחוז תל אביב מיסוי וכלכלה ליאת בן-ארי וצוותה הם המלווים של תיק זה מהתחלה.

הכרונולוגי. אמרנו: משעה שנכנס ועלה תיק חקירה נוסף על תיקי החקירה הקיימים עלה הצורך לקיים חשיבה והסתכלות כוללת על כל התיקים.

הכרונולוגי. אמרנו: מדוע היה צריך להסתכל על כולם ביחד?

הכרונולוגי. אמרנו: יש מספר סיבות.

הכרונולוגי. אמרנו: קודם כול, יש זיקה בין הדברים שעולים בתיקים.

הכרונולוגי. אמרנו: התיקים מעוררים שאלות משפטיות ועובדתיות דומות.

הכרונולוגי. אמרנו: לכן צריכים לראות תמונה רחבה של כל התיקים ביחד.

הכרונולוגי. אמרנו: שנית, ישנם עדים משותפים.

הכרונולוגי. אמרנו: ישנם עדים שהעידו על נושא מסוים בתיקים 1000 ו-2000, והם נדרשים גם למסור עדות בתיק 4000 - - - לשם הערכה של מהימנות העדים והבנה של פרטים מסוימים בעדויות יש צורך לראות את הדברים כמקשה אחת.

הכרונולוגי. אמרנו: ישנם עדי מדינה בתיק 4000 שמעידים גם על דברים שקשורים לתיקים האחרים.

רוצה להדגיש: לשם ההמחשה, גם זה כבר פורסם, בתיק 4000 הגיעו לידינו הקלטות רבות של עד מדינה מסוים.

רוצה להדגיש: מדובר בהיקף גדול מאוד של חומר, שמהר מאוד התברר שחלק ממנו רלוונטי לתיקים 1000 ו-2000 ואפילו לתיק המעונות.

רוצה להדגיש: ומאותו שלב המשטרה הייתה חייבת מבחינה מקצועית לחקור את העניין, לרבות גביית עדויות נוספות.

רוצה להדגיש: והדברים האלה קורים בימים אלה ממש.

רוצה להדגיש: אומנם התהליך הזה שהחל לפני שלושה חודשים מאריך את החקירה ביחס לתיקים האחרים, אבל אני גם שואל: האם נסכים שעדי מדינה ימסרו תיקים רק בתיק 4000, ואנחנו נאטום את אוזנינו ונסגור את עינינו מלראות את מה שמופיע בקלטות שמגיעות או מה שהעדים האלה רוצים להגיד בתיקים אחרים?

רוצה להדגיש: ממש לא.

רוצה להדגיש: וכמו שאמרתי, נעשה הכול כדי להוציא את האמת לאור.

רוצה להדגיש: בנוסף, התיקים האלה גם ממשיכים את העידן הטכנולוגי.

רוצה להדגיש: זה לא מה שהיה לפני חמש שנים, עשר שנים, ואפילו לא לפני שנתיים או שלוש.

רוצה להדגיש: בעידן שאנחנו נמצאים בו יש מדיה דיגיטלית רבה, בהרבה מאוד תיקים יש הרבה מאוד מדיה דיגיטלית.

רוצה להדגיש: זה לא היה פעם ככה.

רוצה להדגיש: והטיפול החקירתי במדיה הדיגיטלית דורש מיומנות וטיפול מיוחדים.

רוצה להדגיש: הוא דורש הרבה זמן.

רוצה להדגיש: צריכים לסווג את החומרים, לתמלל אותם, וזו מלאכה שלוקחת הרבה מאוד זמן.

רוצה להדגיש: אבל היא חשובה מאוד, והיא מעשירה את המסד הראייתי, שתכליתו, כאמור, להגיע לחקר האמת.

רוצה להדגיש: גם על חומר הראיות הזה אי אפשר לוותר.

רוצה להדגיש: היום אנחנו ביוני 2018.

רוצה להדגיש: מה קרה מאז שפתחנו את החקירה?

רוצה להדגיש: הרבה מאוד.

רוצה להדגיש: יש צוותי חקירה שעובדים כל הזמן, במרץ רב כל הזמן.

רוצה להדגיש: הם עושים מלאכתם נאמנה, הם עושים אותה ביושר.

רוצה להדגיש: התיקים נמצאים בשלב מתקדם מאוד, אבל יש להם עדיין עבודה, ואני מבקש שתיתנו למשטרה לחקור את התיקים.

רוצה להדגיש: ואני אומר לכל אלו שקוראים להגיש כתב אישום עוד לפני שהחקירה הסתיימה, ויש רבים כאלה, אני אומר: חכו.

רוצה להדגיש: מדינת ישראל היא מדינה של חוק, החלטות מתקבלות על פי הראיות ועל פי הדין בלבד.

רוצה להדגיש: גם לחשודים יש זכויות.

רוצה להדגיש: אני ממש לא מתכוון להתפרק מחובתי להגיע לחקר האמת בגלל צייצנים או מפגינים או מתלהמים אחרים.

רוצה להדגיש: הם ממש לא מעניינים אותי, הם לא מזיזים לי את קצה הציפורן, החובה המקצועית היא מעל הכול.

רוצה להדגיש: ומצד שני, לאלה שטוענים שהחקירות הן מוטות או מופרכות או הזויות או מהוות רדיפה אחרי אנשים, אני אומר: היזהרו בדבריכם.

רוצה להדגיש: מלאכת אכיפת החוק על כלל הגופים המרכיבים אותה היא מערכת מקצועית וישרה, שפועלת בנחישות וללא ליאות כדי להביא לחקר האמת ולמטרה זו בלבד.

רוצה להדגיש: אנחנו לא מסמנים אף אחד, אנחנו לא רודפים אף אחד.

רוצה להדגיש: האינטרס היחיד שלנו זה קיום שלטון החוק במדינת ישראל, אין לנו משהו אחר.

רוצה להדגיש: ואני רוצה להוסיף אמירה אחרונה וכללית בהקשר הזה.

רוצה להדגיש: המאבק בתופעת השחיתות הוא קריטי לקיום החברה במדינת ישראל.

רוצה להדגיש: אנחנו לא נרתעים מלטפל בתופעות שחיתות, ככל שהן מתגלות, ולא נירתע גם בעתיד.

רוצה להדגיש: לפעמים נדמה שמערכת אכיפת החוק עומדת לבדה חשופה במאבק הזה, וסופגת ביקורת ואפילו השמצות כאלה ואחרות משני הכיוונים, אבל רק ביקורות.

רוצה להדגיש: זה לא יזיז אותנו מהדרך.

רוצה להדגיש: המאבק בשחיתות זה לא עניין שמתבצע או מסתיים באבחת חרב, זה תהליך ארוך וקשה, שיש בו גם היבטים וגם השלכות שהם מעבר למשפט הפלילי הצרוף, בעיקר היבטים ציבוריים וחברתיים.

רוצה להדגיש: אני יכול להבטיח שאת החלק שלנו שנוגע לאכיפת החוק הפלילי, זה החלק שלי, נעשה בצורה מיטבית וישרה, ולא חשוב כמה קשה זה יהיה וכמה זמן זה יהיה.

רוצה להדגיש: ורעשים למיניהם מכל כיוון לא השפיעו, לא משפיעים ולא ישפיעו.

רוצה להדגיש: חובתנו כלפי הציבור לפעול באופן נחוש, עקבי ושיטתי, ולאכוף את הדיון במקצועיות וביושר.

רוצה להדגיש: כאשר החקירות יסתיימו נעשה כל שאפשר כדי לקבל החלטות נכונות ומהירות.

רוצה להדגיש: עד כאן החלק של התביעה.

רוצה להדגיש: נושא קצר נוסף, אני אעשה את זה בקצרה, לעמוד במסגרת הזמן, זה נושא החקיקה.

רוצה להדגיש: חלק משמעותי בעבודת הייעוץ המשפטי לממשלה כמובן מוקדש לנושא חקיקה ממשלתית, שאנחנו משולבים בה לכל אורך הדרך, ופרטית שמטפלים בה במסגרת חוות הדעת לוועדת השרים לענייני חקיקה.

רוצה להדגיש: גם להצעות חוק שמגיעות לוועדות השונות של הכנסת אנחנו מספקים ליווי משפטי באמצעות המשפטנים, הרפרנטים, של ייעוץ וחקיקה, שמלווים שעות רבות גם באולם הזה, וגם באולמות הסמוכים של יתר הוועדות.

רוצה להדגיש: אני מבקש כאן להודות בוודאי בשמי, אבל אני חושב שזה גם יהיה בשמכם, לאנשים המצוינים שלנו, שבאמת עושים עבודה מאוד קשה, ואני חושב שגם מגיע שאני לפחות אגבה אותם על העבודה הקשה הזאת והסיזיפית, ועל כך שהם עושים את מה שהם מאמינים בו.

רוצה להדגיש: המשפטנים הללו מייצגים אותי, והם עושים מלאכתם נאמנה כדי לסייע לכנסת בעבודת החקיקה, באמצעות קידום מדיניות הממשלה בגבולות הדין.

עוד פעם: שיתוף הפעולה בהקשר הזה בין היועץ המשפטי לממשלה לבין הכנסת, כמובן שהוא חיוני ויקר ערך, כדי באמת לסייע לכנסת, שתכליתה בסוף זה גם לשרת את הציבור ולעשות את הדברים שלשיטתה טובים לציבור, ואנחנו כמובן נמצאים כדי לסייע בידכם לעשות את הדבר החשוב הזה.

עוד פעם: כדוגמאות טובות אני אגיד פשוט בשתי מילים, אתמול גם עשינו עוד פרידה בייעוץ וחקיקה לאבי ליכט, שאני יודע שגם פה עשיתם לא פרידה, אז אני יכול להזכיר כדוגמה לעבודה מצוינת שנעשתה פה, על חוק חדלות פירעון, שאני חושב שזה הישג מאוד גדול של הוועדה פה.

עוד פעם: ודוגמה חשובה נוספת מצוינת כמובן זה חוק המאבק בטרור.

עוד פעם: שתי דוגמאות, שאני חושב שנעשו פה דברים מאוד טובים למען הציבור במדינת ישראל בדרך מקצועית ונכונה וטובה.

ניסן סלומינסקי: כשרות משפטית של אפוטרופוס.

אביחי מנדלבליט: כן, יש עוד.

אביחי מנדלבליט: זה לא היחידי, יש הרבה.

אביחי מנדלבליט: נכון, נכון, אני מסכים.

אביחי מנדלבליט: ואני חושב שפה הדוגמאות הטובות של שילוב כוחות, במטרה לקדם את טובת הציבור במדינת ישראל באמצעות חקיקה שהיא טובה לכולם.

אביחי מנדלבליט: מהצד השני, אני כן חייב לשתף אתכם, כי אני בטוח שגם השאלות שלכם, מן הסתם, לא יהיו רק לטפוח על השכם שלנו, אז אני גם חייב להגיד שאני מוטרד ממקרים, אני לא מדבר על הוועדה הזאת חלילה, וזה גם לא ביקורת, אבל לפעמים יש תחושה של ניסיונות להשתמש בכוח של הכנסת לשם החלשת גופי המשפט ואכיפת החוק והחלשת שומרי הסף במדינה.

אביחי מנדלבליט: וזה קשור למה שאמרתי גם קודם בהיבט אחד, שהוא בעצם ההיבט, שתזכרו שיש לנו משטרה אחת, יש לנו פרקליטות אחת, יש לנו מוסד – כי אני לא אקרא לעצמי מוסד – יועץ משפטי לממשלה אחד, ויש בית משפט עליון אחד.

אביחי מנדלבליט: אין לנו יותר.

אביחי מנדלבליט: אז חשוב מאוד לשמור עלינו, כי הכוח שלנו בסוף זה בלגיטימציה שהציבור נותן לנו, וחלק מהלגיטימציה מגיע גם דרככם.

אביחי מנדלבליט: לכן זה מאוד חשוב.

אביחי מנדלבליט: אני חושב שצריכים להישמר משיח של סיסמאות – שלטון משפטנים, דיקטטורה של בג"ץ, להחזיר את הכוח לידי הריבון – כל מיני אמירות כאלה, שאני חושב שבסוף המטרה שלהן זה להחליש את מנגנוני הפיקוח והבקרה, שזה מרכיב הכרחי וקריטי לחברה דמוקרטית.

אביחי מנדלבליט: באופן ספציפי הכי מדאיג אותי זה הניסיון להביא הצעות חוק שמבקשות להגביל את כוחה וסמכויותיה של המשטרה בהקשר של מאבק בשחיתות שלטונית והגנה על טוהר המידות, ולהחליש את כוחם של גופי המשפט ואכיפת החוק.

אביחי מנדלבליט: ובעניין הזה אני לא עכשיו אמנה את כל המקרים, אבל אפשר להזכיר - - -

קארין אלהרר: אולי זה יראה באמת את המגמה - - -

אביחי מנדלבליט: לא, סיכמנו שאני – יש דעות שונות בעניין הזה, אבל אני אומר: מה שאנחנו חשים, אני חושב שזה מאוד חשוב לשמור עלינו.

אביחי מנדלבליט: אז אני - - - בקצרה: החוק הצרפתי, שביקש לפגוע בכלל הבסיסי לשיטתנו שכולם שווים בפני החוק, ומי שנמצא שביצע עבירה פלילית ייתן עליה את הדין; חוק ההמלצות, לפחות בצורה הנוכחית שלו, שהיה עלול לפגוע באפקטיביות החקירות; הצעה שמבקשת להגביל בחוק את משך החקירה ומשך הזמן לטיפול התביעה בתיק החקירה – דווקא בחוק, כי יש הגבלה ויש הסכמה גם להציג את זה בפניכם; הצעה שביקשה להפוך דוחות סודיים שמוגשים על ידי המשטרה בשלבי החקירה וחומרי חקירה שמועברים לעיון הסנגוריה; והצעה שביקשה לשלול את זכות התביעה לערער על פסקי דין שלשיטתה הם לא מוצדקים.

אביחי מנדלבליט: כל החוקים האלה הם באצטלה של הגנה על זכויות חשודים בחקירה, אבל אני חושב שהם עלולים להביא להחלשת יכולת גופי אכיפת החוק להילחם בשחיתות.

מיכל רוזין: כן, יש עוד כמה.

אביחי מנדלבליט: בסדר, נתתי דוגמאות.

אביחי מנדלבליט: פה חשוב להגיד, שזכויות חשודים וזכויות נאשמים – אני הייתי גם מספיק שנים סנגור והייתי גם שופט וגם תובע, הייתי בכל התפקידים הפליליים בצבא, אז אני מכיר טוב את כל הדברים האלה – יקרות וראויות להגנה לכולנו.

אביחי מנדלבליט: זאת אומרת, גם לי באופן אישי.

אביחי מנדלבליט: אני חושב שמאוד חשוב לעשות due process of law, זה קריטי.

אביחי מנדלבליט: זה בדיוק כמו כל זכות אדם אחרת.

אביחי מנדלבליט: אפילו יותר מכך, אחת הזכויות הכי חשובות שיש – זכות לשם טוב, זכות כבוד, מניעת מעצר שווא.

אביחי מנדלבליט: יש הרבה מאוד דברים שצריכים להקפיד עליהם, דברים שמרגיזים אותי באופן אישי – צילומים של נחקרים שמגיעים או לתחנת המשטרה, או נמצאים באולם בצורה משפילה, מיותרת לחלוטין.

אביחי מנדלבליט: כל מיני דברים מהסגנון הזה.

אביחי מנדלבליט: הדבר הזה צריך להתבצע בשיח עם רשויות אכיפת החוק.

אביחי מנדלבליט: אני אהיה שם גם כדי לעזור, לשמור על הזכויות האלה, הן חשובות מאוד גם לי.

אביחי מנדלבליט: אז במסגרת שיח מכבד ובונה, כמו שנעשה דרך אגב בחלק מהמקרים, לפחות אני יודע מיושב-ראש הוועדה את זה, אני חושב שאפשר להגיע לתוצאות טובות, כי אלה דברים שחשובים גם לי.

אביחי מנדלבליט: אני רואה את זה גם כחלק מהתפקיד שלי.

אביחי מנדלבליט: בכל מקרה, המכלול של ההצעות האלה זה בהחלט דבר שהוא מטריד ומדאיג.

אביחי מנדלבליט: והוא עלול להוות, ואני חושב שזה לא צריך להיות כך, ואני חושב שזו גם לא הכוונה, חס וחלילה, של שימוש בבית המחוקקים, שבמקום להגן ולשמור עלינו, על מערכת אכיפת החוק, שכמו שאמרתי: אין לנו משהו אחר, זה לא שיש עכשיו עשרה מנגנונים, תוריד אחד יישארו תשעה אחרים.

אביחי מנדלבליט: אז הבקשה מכאן זה באמת לשמור עלינו.

אביחי מנדלבליט: אני חושב שזה מה שצריך להיות.

אביחי מנדלבליט: אנחנו בכל מקרה נעשה את שלנו.

אביחי מנדלבליט: בין אם תשמרו או לא, נעשה את מיטב יכולתנו לקיים את החובה שלנו.

אביחי מנדלבליט: ובעניין הזה העצמאות היא טוטלית בנושא של אכיפת החוק.

אביחי מנדלבליט: הכוח לחוקק כמובן הוא בידי הכנסת, וזהו כוח עצום.

אביחי מנדלבליט: ואני חושב שחשוב לכולנו לרתום אותו לקידום שלטון החוק המדינה.

אביחי מנדלבליט: אני חושב גם בהקשר הזה, שלא תבינו לא נכון, שהכנסת בתור מוסד שתפקידו גם לפקח על עבודת הרשות המבצעת, היא בהחלט רשאית והיא אף חייבת לקבל דין וחשבון גם מגופי האכיפה על עבודתם, בעיקר כאשר הכנסת מזהה תופעות שמחייבות התייחסות מטעמה.

אביחי מנדלבליט: ובחדר סמוך, ועדה סמוכה, נמצאים בשעה זו מפכ"ל המשטרה ופרקליט המדינה בדיון שנוגע לעבודת מח"ש, ואני בהחלט מברך על כך.

אביחי מנדלבליט: אני חושב שאם יש דברים שמטרידים את הכנסת, אנחנו צריכים לספק גם תשובות ולתת הסברים, וזה דבר שהוא לגיטימי וראוי.

אביחי מנדלבליט: אבל הדברים האלה, כמובן אני מצפה ומקווה, שהם ייעשו בצורה מכבדת וראויה, ולא בדרך שחלילה עלולה לגרום לדה-לגיטימציה לעבודת רשויות אכיפת החוק, או מה שבעיניי לא פחות חמור, לפגוע באמון הציבור בנו.

אביחי מנדלבליט: טוב, לסיכום הדברים, כאן אני אעצור, אני חושב שאנחנו באמת צריכים לשלב זרועות ולעבוד ביחד, כדי לחזק את שלטון החוק במדינה, ולא חלילה לתת יד ליוזמות שעלולות להחליש אותו.

אביחי מנדלבליט: ואני רואה באמת שיתוף פעולה טוב מאוד בין הכנסת לבין הייעוץ המשפטי לממשלה בקידום נושאים מגוונים ושונים.

אביחי מנדלבליט: אנחנו עומדים לרשותכם, ונעשה כל מאמץ כדי לסייע בידי הכנסת למלא את תפקידה.

אביחי מנדלבליט: נשארו לי עוד שתי דקות, ואני עוצר.

ניסן סלומינסקי: טוב, תודה רבה ליועץ על הסקירה המאלפת והמרתקת באותם תחומים שהוא בחר.

ניסן סלומינסקי: באמת יכול להיות שזה חסך לחלק מהאנשים אולי שאלות, ואולי ההיפך, נתן לאנשים - - -

אביחי מנדלבליט: אתה יכול ללכת לעבוד.

ניסן סלומינסקי: לא, אולי הרמת להנחתה לחלק מהאנשים.

ניסן סלומינסקי: אני אתן עכשיו לחברי הכנסת לשאול.

ניסן סלומינסקי: ושוב, אני מבקש לשאול, לא לתת הרצאה שלמה, כי אני רוצה שכולנו נספיק לשאול.

ניסן סלומינסקי: יש חברי כנסת שרצו להצבעות בוועדות אחרות והם יחזרו, אז הכמות היא גדולה יותר.

ניסן סלומינסקי: ואני רוצה ודאי שנשמע גם בעיקר את התשובות של היועץ, כך שאני מדבר על ארבע דקות לכל חבר כנסת, אני חושב שזה מספיק כדי לשאול מה שנקרא.

ניסן סלומינסקי: ואני אתחיל בדב.

דב חנין: תודה לך, אדוני היושב-ראש.

דב חנין: אדוני היועץ המשפטי, ברוך הבא לוועדה.

דב חנין: אני אקדים ואומר שאני יודע שהתפקיד שלך הוא תפקיד חשוב ביותר, ואני מעוניין לחזק את התפקיד הזה.

דב חנין: גם ברמה האישית, אני מכיר אותך כאדם עם יכולות אישיות גדולות, עם ניסיון מוכח, הרבה שנים במערכת, ועם הרבה מאוד ידע משפטי.

דב חנין: ועל הרקע הזה אני רוצה לשאול אותך דווקא שאלה קשה, שהיא לא באה ממקום של חוסר הערכה אישית בוודאי, ובטח לא ממקום של ספק לגבי תפקידו ומקומו של היועץ המשפטי.

דב חנין: כפי שכולנו יודעים, המינוי שלך לתפקיד היועץ המשפטי לממשלה לווה בספקות.

דב חנין: נשיא בית המשפט העליון השופט גרוניס התנגד למינוי בוועדת המינוי.

דב חנין: הוא עשה את זה לא מכיוון שהיו לו איזשהם ספקות לגבי היכולת האישית שלך, אלא נוכח העובדה שהתפקיד הקודם שלך כמזכיר הממשלה היה תפקיד שחייב אותך לעבודה אישית מאוד מאוד קרובה לראש הממשלה, ונוכח העובדה שכבר באותו שלב היו שאלות, אולי התחלות של דיבורים על חקירות כנגד ראש הממשלה.

דב חנין: על הרקע הזה אני רוצה לשטוח בפניך את דאגתי.

דב חנין: החקירה הראשונה נגד ראש ממשלה מכהן במדינת ישראל הייתה במרץ 1977.

דב חנין: אז התפרסמה הטענה שלרעייתו של ראש הממשלה לאה רבין זיכרונה לברכה יש חשבון בנק בארצות הברית.

דב חנין: חודש לאחר מכן היועץ המשפטי לממשלה דאז אהרון ברק קיבל את ההחלטה הסופית בתיק.

דב חנין: חודש.

דב חנין: פרשת בראון-חברון התפרסמה בינואר 1997.

דב חנין: ארבעה חודשים או שלושה וחצי חודשים לאחר מכן, באפריל 1997, היועץ המשפטי לממשלה אליקים רובינשטיין קיבל את ההחלטה הסופית בתיק.

אביחי מנדלבליט: מה הייתה ההחלטה?

אביחי מנדלבליט: ההחלטה הייתה החלטה מורכבת.

אביחי מנדלבליט: היו שם ויכוחים.

אביחי מנדלבליט: בסופו של דבר הוא החליט לא ללכת עם התיק להליכים משפטיים, אבל הוא קיבל החלטה.

אביחי מנדלבליט: אני כרגע לא מדבר על מהות ההחלטה, אני מדבר על לוח הזמנים.

אביחי מנדלבליט: פרשת טלנסקי – מההתחלה של הפרשה עד הגשת כתב האישום כנגד ראש הממשלה דאז אהוד אולמרט – שנה וחצי.

אביחי מנדלבליט: על הרקע הזה אני חייב לשאול אותך שאלה לגבי לוחות הזמנים של העבודה.

אביחי מנדלבליט: אני שמעתי את ההסברים שלך, אדוני היועץ המשפטי, אני חייב להגיד לך שברמת העיקרון אני לגמרי מסכים.

אביחי מנדלבליט: אני בעד שתמצו את האמת, אני חושב שלכל חשוד יש זכויות.

אביחי מנדלבליט: בין היתר, אגב, זכותו של החשוד גם שהתיק נגדו יסתיים.

אביחי מנדלבליט: אתה יודע, גם זו זכות של חשוד.

מיקי רוזנטל: לא, להיפך, חשוב מאוד גם לנקות את האשמה.

דב חנין: נכון.

דב חנין: לנקות את האשמה או לברר את האמת.

אביחי מנדלבליט: חשד, חשד.

דב חנין: את החשד.

דב חנין: גם לחשוד יש זכות שההליך נגדו יהיה לו התחלה, אמצע וסוף.

דב חנין: ואני מדגיש את המילה סוף.

דב חנין: כשאנחנו מדברים על התיקים של ראש הממשלה נתניהו שנמצאים בפניך, לוח הזמנים הוא מאוד מאוד ארוך.

דב חנין: לפני שאני אומר משפט על תיקי ראש הממשלה - -

ניסן סלומינסקי: עוד דקה יש לך.

דב חנין: אני מסיים בדקה.

דב חנין: - - תיק המעונות, שהוא לא תיק של ראש הממשלה אלא של רעייתו, הוא תיק שבו השלב שההחלטה הייתה בפניך להגיש או לא להגיש כתב אישום היה ממושך ביותר.

דב חנין: ממושך ביותר.

דב חנין: מהרגע שבו הסתיימה חקירת המשטרה – הרבה מאוד זמן.

דב חנין: אני יודע שזה תיק שמחייב אחריות גדולה, ואני בעד לקבל את ההחלטות בכל האחריות הראויה – הזמן הוא רב מאוד.

דב חנין: בפרשת בזק – מאז שהתפרסמה הטענה, אגב בתחקיר עיתונות, אבל תחקיר עיתונות מהמעולים שבהם, שהתפרסם בעיתון הארץ, על הקשרים הבעייתיים בין ראש הממשלה לבין בעלי בזק והסיקור האוהד שראש הממשלה מקבל, עבר זמן רב ביותר עד שבכלל התקבלה החלטה לפתוח חקירה.

דב חנין: וכל ההליך הזה הוא הליך ששוב, על בסיס המעט שאנחנו יודעים, הוא ממושך ביותר.

דב חנין: גם בתיקים שהמשטרה סיימה בהם את החקירה עכשיו, עדיין לא ברור לנו איפה עומדים הדברים.

דב חנין: איפה הבעייתיות?

דב חנין: הבעייתיות היא משולשת.

דב חנין: ראשית, יש פה בני אדם.

דב חנין: גם האנשים האלה זכאים לדעת, הם לא יכולים לחיות תחת חשד ארוך טווח.

דב חנין: ישנה בעיה משפטית: ככל שהחקירות מתמשכות יותר זמן, האפשרות לתאם עדויות, לשבש הליכים, להשפיע, לייצר דעת קהל, למסמס את כל העניין – הזמן הוא לא נתון ניטרלי, הזמן הוא נתון בעל משמעות מאוד מאוד גדולה.

דב חנין: והדבר השלישי, יש פה סיפור ציבורי, יש פה שאלה ציבורית ראשונה במעלה.

דב חנין: קשה מאוד לחיות בסיטואציה - -

ניסן סלומינסקי: דב.

דב חנין: - - אני מסיים בזה, שבה ראש ממשלה בישראל נמצא תחת חשדות פליליים כבדים ביותר זמן כל כך ארוך מבלי שהעניין הזה מסתיים.

ניסן סלומינסקי: אוקיי, תודה רבה.

אביחי מנדלבליט: נענה - - -

ניסן סלומינסקי: לא, לא, תענה בסוף, כי יכול להיות שיהיו שאלות חוזרות, אז חבל שתחזור כמה פעמים.

ניסן סלומינסקי: אז ניקח קבוצה.

מרב מיכאלי: יכול להיות שזה יחסוך את השאלות האחרות.

ניסן סלומינסקי: בהיכרותי את חברי הכנסת, זה לא יחסוך.

בצלאל סמוטריץ': כמו בחוץ וביטחון, סבב שאלות.

ניסן סלומינסקי: נעשה סבב, והוא יענה, סבב והוא יענה.

מרב מיכאלי: זו שיטה לא טובה בחוץ וביטחון.

מרב מיכאלי: למה לאמץ אותה?

ניסן סלומינסקי: טוב, מרב ואחר כך קארין.

מרב מיכאלי: תודה רבה, אדוני.

מרב מיכאלי: תודה רבה לאדוני היועץ.

מרב מיכאלי: קודם כול, אני מצטרפת לכל דבריו של חברי חבר הכנסת חנין, לגבי החשיבות שאנחנו רואות בתפקידך גם המוסדי וגם ההערכה האישית אליך.

מרב מיכאלי: וצריך לומר, שמי שיושבות ויושבים פה מסביב לשולחן הם בעיקר חברות וחברי הכנסת שדואגים להגן בכל הזדמנות גם על מוסד היועץ המשפטי לממשלה, גם על מערכת המשפט, גם על מערכות אכיפת החוק – המשטרה וכו'.

בצלאל סמוטריץ': את מתכוונת אליי, מן הסתם.

מרב מיכאלי: אתה היוצא מן הכלל המעיד על הכלל, בצלאל.

מרב מיכאלי: אני רוצה להשלים את השאלות של חברי בנוגע לחקירות ראש הממשלה ולהגיד: קודם כול, אתה אמרת בדבריך שזה נכון לכל חשוד, שאנחנו לגמרי מסכימות ופעמים רבות מחוקקות פה דברים לטובת זכויות חשודות וחשודים, אבל השאלה היא אם אתה יכול באמת ובתמים להגיד שכל חשוד במדינת ישראל מקבל את היחס שמקבל ראש הממשלה, מבחינת התמשכות הזמן, מבחינת ההתאמה של המערכת את עצמה לנוחותו בזמני החקירה והיכולת להיחקר באותו זמן כמו חשודות וחשודים אחרים וכו'.

מרב מיכאלי: משרדך מתדרך בימים אלה שההחלטה תתקבל במהלך 2019, הבדיקות לגבי ראש הממשלה התחילו ב-2016, אני שואלת באמת ובתמים אם בעיניך זה זמן סביר.

מרב מיכאלי: והאם אתה לא חושש שאינטרסים ציבוריים נוספים, גם על מה שהזכיר חברי וגם על הגעה לחקר האמת, האם אתה לא חושש שאינטרסים ציבוריים נוספים נפגעים, כמו למשל ההרתעה מפני התנהלות מושחתת של אנשים בעלי כוח, בעלי שררה, בעודם ממשיכים לשבת תחת חשדות כל כך כבדים כל כך הרבה זמן על כיסאם?

מרב מיכאלי: אני רוצה לדבר רגע בבקשה על נושאים אחרים, שאתה לצערי דיברת עליהם מאוד מאוד בקצרה.

מרב מיכאלי: אתה אמרת, ואמרת את זה השבוע באמת יותר מוקדם, שתפקידם של היועצים המשפטיים, והיועץ המשפטי לממשלה ודאי בראשם, לשרת את הממשלה ואת מדיניותה בגבולות הדין.

אביחי מנדלבליט: - - -

מרב מיכאלי: לא בגבולות הדין?

מרב מיכאלי: לא, תקן אותי.

מיקי רוזנטל: הוא אמר משהו יותר מורכב מזה.

מיקי רוזנטל: הוא אמר גם את זה, אבל יותר מורכב.

מיקי רוזנטל: הוא יגן על עצמו.

מרב מיכאלי: אני אגיד שאתה ישבת כאן ביום שני - - -

אביחי מנדלבליט: לקדם את מדיניות הממשלה.

מרב מיכאלי: לקדם.

קריאה: לסייע.

בצורה מדויקת: אבל עם זאת, אתה תתייצב מחר בבית המשפט העליון, אתה ואנשיך, ותגנו עליו.

בצורה מדויקת: מחר תהיה עתירה נגדו, אחרי שישב פה משנה מטעמך והתנגד אליו, ישב בדיוני הוועדה והתנגדותך נשמעה נחרצות, כמו נגד החוקים האחרים האלה, ובכל זאת אתה תגן עליו מחר בבית המשפט העליון.

בצורה מדויקת: איך זה מתיישב?

בצורה מדויקת: התחושה העולה באופן חד משמעי מהדברים האלה היא הדברים שאמר בעצם המשנה שלך הפורש אבי ליכט, שהוא אמר את הדברים לפני פרישתו, ובוודאי משתמע בדברים שהוא אמר כאן במהלך פרישתו, שתחת ההנהגה שלך המשרד איבד בעצם את יכולתו למלא את תפקידו כשומר סף.

בצורה מדויקת: שבעצם מה שקורה הוא שהממשלה לא סופרת - - -

אביחי מנדלבליט: ככה הוא אמר?

אביחי מנדלבליט: אבי אמר דבר כזה?

ניסן סלומינסקי: הוא לא אמר את זה.

מרב מיכאלי: אבי אמר את זה חודש לפני פרישתו.

ניסן סלומינסקי: פה ודאי שהוא שלא אמר את זה.

אביחי מנדלבליט: הוא גם לא אמר את זה חודש לפני פרישתו, אבל בסדר.

מרב מיכאלי: חודש לפני פרישתו הוא אמר את זה כשהוא הציג את הנייר שלכם לסדרי חקיקה, לעבודה על חקיקה.

מרב מיכאלי: שאלתי אליך היא בצורה מאוד מפורשת: אחת, אם אתה לא מוטרד מפרישתו ומהנסיבות.

מרב מיכאלי: הנסיבות של פרישתו חזרו ונאמרו כאן פעמים אחדות, האם אתה לא מוטרד מזה?

מרב מיכאלי: שתיים, האם אתה לא מרגיש שבאמת הפעולה שלכם נעשתה מושפעת מאוד מהדרישות הדרקוניות הפוליטיות של הממשלה הזאת, גם בחקיקות שהזכרתי אותן, וגם במקרים כמו דין יששכרוף, כמו אום אל-חיראן, כמו הסמ"ס של שרת המשפטים לפרקליט המדינה, איזה צעד לנקוט או לא לנקוט בהליכי התביעה?

מרב מיכאלי: ושתי שאלות נוספות, משום שהיושב-ראש כבר ממש ממש קצר רוח.

מרב מיכאלי: אז ברשותך, בדיוק באותו תחום, מדוע משרדך לא מגבה את המשנה דינה זילבר, שחשופה להתקפות קשות ביותר, לא רק של חברי כנסת, אלא של גורמים מהימין - -

ניסן סלומינסקי: אל תפרטי, תגידי גם את השאלה השנייה, כי זה כבר חמש דקות.

מרב מיכאלי: - - בתחום ההפרדה שהיא אמונה עליה, וגם לצערי מפקידי ממשלה שמרשים לעצמם כבר להשתלח בה.

ניסן סלומינסקי: טוב, תודה רבה.

מרב מיכאלי: רגע, שאלה אחרונה יש לי, כשהיועץ יתפנה להקשיב.

מרב מיכאלי: ושאלה אחרונה, ושוב, זה באותה רוח: אני פניתי ליועץ המשפטי לממשלה עוד הקודם, והוא הוציא הנחיה שהמדינה תרשום הורות של נשים שהן בנות זוג, שהיא תרשום הורות של האמא השנייה על ילדה של האמא שילדה אותה, האמא הביולוגית.

ניסן סלומינסקי: אל תפתחי את הנושא, תגידי רק את השאלה.

מרב מיכאלי: המדינה באופן עקבי לא מצייתת להנחיות היועץ המשפטי לממשלה.

מרב מיכאלי: חברותיי ואני פנינו אליך שוב ושוב ושוב בנושא הזה.

מיכל רוזין: ללא מענה.

ניסן סלומינסקי: טוב, תודה רבה.

אביחי מנדלבליט: אני לא אוכל לזכור את כל השאלות.

מיכל רוזין: הנה, אני אעביר לך את הפנייה שלנו שלא נענתה.

מיכל רוזין: בבקשה, אחת מני רבות שלא נענות.

מרב מיכאלי: יש כאלה שנענו, ועדיין עדיין לא נעשה שום דבר.

מרב מיכאלי: אבל אין שום בעיה, אנחנו נעשה לך רשימה של השאלות, אדוני.

ניסן סלומינסקי: טוב, ננסה קבוצה קבוצה.

אביחי מנדלבליט: זה למבקר המדינה אני רואה.

מיכל רוזין: זו אחת, יש גם אליך.

בצלאל סמוטריץ': מה זה משנה?

בצלאל סמוטריץ': שומרי סף – כולם אותו דבר.

אביחי מנדלבליט: אני עוד לא מבקר המדינה.

מיכל רוזין: לא לא, יש פנייה גם אליך.

ניסן סלומינסקי: קארין ולאחר מכן מיכל.

קארין אלהרר: תודה רבה, אדוני היושב-ראש.

קארין אלהרר: אדוני היועץ, תודה רבה באמת על הסקירה המרשימה של הדברים.

קארין אלהרר: אדוני, אני רוצה להתייחס לדברים שאתה אמרת.

קארין אלהרר: חילקת בגדול את תפקידיך לתפקיד ייעוצי לממשלה ותפקיד שהוא התובע הכללי, ובעצם מזה שנים רבות מתנהל ויכוח או דיון ציבורי באשר לדואליות של תפקידיו של היועץ המשפטי לממשלה.

קארין אלהרר: לפני מספר חודשים, אם אינני טועה, הוגשה עתירה של תנועת אומ"ץ באשר לפגישותיך בארבע עיניים, שהוא גם חשוד בתיקים.

קארין אלהרר: ואני רוצה לשאול, אדוני, לא שחלילה יש לי חשד או צל של ספק בנוגע ליושרך, והעובדה שאתם בוודאי מדברים על עניינים שהם באמת ממין העניין ולא דברים אחרים.

קארין אלהרר: אבל, אדוני, אני חושבת שיש דבר שכן צריך לשמור עליו והוא אמון הציבור.

קארין אלהרר: ואני שואלת אותך, אדוני, נוכח המצב שהוא באמת נראה לי מצב בלתי אפשרי שבן אנוש מאוד קשה לו לעמוד בו: האם אתה סבור שיש מקום להפריד בין תפקידיו של היועץ המשפטי לממשלה, תובע כללי ותפקיד ייעוצי לממשלה?

קארין אלהרר: מאוד מאוד קשה להגן על ממשלה שבעצם לא מקבלת את הייעוץ של היועץ המשפטי.

קארין אלהרר: וזה ניכר, לצערי, בקדנציה הזאת הרבה מעבר לכל קדנציה קודמת.

זאב בנימין בגין: למה שהיא תקבל אותו אחרי ההפרדה?

ניסן סלומינסקי: לא לא לא, בני.

ניסן סלומינסקי: יגיע תורך.

קארין אלהרר: אתה - - - החדש?

ניסן סלומינסקי: קארין.

ניסן סלומינסקי: אוקיי, זהו?

קארין אלהרר: כן, אני קצרה ועניינית.

מיכל רוזין: אין עלייך, קארין.

ניסן סלומינסקי: טוב, יפה מאוד.

ניסן סלומינסקי: מיכל רוזין ואחר כך מיקי.

מיכל רוזין: תודה רבה.

מיכל רוזין: אני רוצה להתחיל, אם יורשה לי, אני לא יודעת למי התכוונת ב"צייצנים", לא יודעת אם בצלאל לקח את זה באופן אישי - -

חיים ילין: לטראמפ.

מיכל רוזין: - - אבל אני רוצה לומר גם כשכנה, שאחת המשימות הכי חשובות של שלטון החוק זה דווקא לעודד ביקורת ולעודד עיתונות חופשית ולעודד את הזכות להפגין ולעודד אופוזיציה חזקה שמבקרת ושואלת שאלות, אז אני מקווה שלא לגורמים האלה התכוונת.

תמר זנדברג: סוף סוף יש לך הפגנה שאת יכולה ללכת ברגל.

מיכל רוזין: נכון.

מיכל רוזין: אני עוברת דרך הבית שלו כדי להגיע להפגנה, אז זה קל"ב.

מיכל רוזין: אני רוצה להמשיך את דברי חבריי בעניין של הימשכות הזמן, ואני שמעתי היטב את מה שאמרת על באמת הצורך להגיע לחקר האמת.

מיכל רוזין: וכולנו רוצים בסוף את חקר האמת, כי אנחנו גם יודעים שזה קודם כול באמת עינוי דין לחשודים, חוסר מתן תשובות לציבור.

מיכל רוזין: ואין ספק שגם ההשפעה על המערכת הפוליטית, ומכאן גם על היציבות הדמוקרטית של מדינת ישראל היא מאוד משמעותית.

מיכל רוזין: בוודאי ובוודאי, ואתה ציינת רק חלק, כחברה בוועדת החוקה, חוק ומשפט, אני חייבת לומר לך שאני מרגישה בימים אלה, בימי המונדיאל, כמו שוער בכדורגל, שכל הזמן עסוקה בלבלום את ההצעות המרובות שעולות על שולחן הוועדה, שבאות בעיניי לפגוע בשלטון החוק ובמינהל תקין.

מיכל רוזין: ולא הזכרת חלק, כמו החוק שרק אתמול כמעט עבר על אי מתן עילת הסגירה.

מיכל רוזין: ועוד ועוד, אתה ציינת חלק גדול מהם וגם חבריי, אני לא אחזור עליהם.

לשאול אותך: והנושא השני, יסלחו לי חבריי, לא קשור לנתניהו.

לשאול אותך: אני רציתי לשאול אותך על מסמך מני יצחקי.

לשאול אותך: בעקבות כמה וכמה דיונים שניהלנו פה בכנסת הובטח לנו שבפגישה בין משרד היועץ המשפטי לממשלה למשטרה נגנז המסמך ואינו מצוי יותר במגירות משטרת ישראל, אותו מסמך עם מידע על אישי ציבור, נבחרי ציבור, שמעולם לא פורסמו לציבור ולא ידוע מה המשטרה עושה ואיזה הצלבות נעשות לגבי המידע הזה.

לשאול אותך: הייתי רוצה לדעת, האם המסמך עצמו של מני יצחקי נגנז לחלוטין?

לשאול אותך: והאם יש הוראה או נוהל ברור, שיותר לא ייאסף מידע כזה ויישמר במשטרה על נבחרי הציבור?

לשאול אותך: תודה.

ניסן סלומינסקי: תודה רבה.

ניסן סלומינסקי: מיקי ואחר כך תמר.

מיקי רוזנטל: תודה רבה לך, אדוני, קודם כול על הסקירה.

מיקי רוזנטל: אני מבקש לשאול אותך כדלקמן.

מיקי רוזנטל: לאור העבודה שאמרת, ואני שמח שאמרת, שאתה לא מושפע מצייצנים, אחד מבכירי הצייצנים הוא ראש הממשלה.

מיקי רוזנטל: והוא מצייץ או אומר באופן שיטתי שנקשר פה קשר בין גורמים שונים להפיל ראש ממשלה מכהן.

מיקי רוזנטל: ואם נקשר קשר הרי שאתה גם שותף לקשר.

מיקי רוזנטל: האם אתה יכול לומר פה חד וחלק באופן חד משמעי, להזים את השמועה הזאת?

מיקי רוזנטל: שאם כן, אני ממש חושש לגורלה של הדמוקרטיה הישראלית.

מיקי רוזנטל: האם יש קשר כזה?

מיקי רוזנטל: האם יש קשר להפיל פה ראש ממשלה?

מיקי רוזנטל: זה נטען באופן שיטתי, לא באופן אקראי, כמעט בכל נאום של ראש הממשלה שנוגע לחקירות שלו.

מיקי רוזנטל: אז אני מבקש ממך לומר את דברך בעניין הזה.

מיקי רוזנטל: שאלה שנייה נוגעת באמת, נגעו בזה גם חבריי ולכן אני אתמצת, לחילוקי הדעות בקשר להפרדת התפקידים והדיכוטומיה, וניגוד העניינים שבין היועץ המשפטי לממשלה ובין ראש התביעה הכללית ידוע לכולם.

מיקי רוזנטל: האם לא ראוי היה, לפחות בשלב הראשון, במסגרת המאבק בשחיתות הציבורית שפושה, ואיננה נוגעת רק לראש הממשלה אלא לחקירותיהם של עשרות נבחרי ציבור אחרים, למנות תובע מיוחד לנבחרי ציבור?

מיקי רוזנטל: זה גם היה מקצר את התהליכים.

מיקי רוזנטל: כן, אתה עסוק בהרבה מאוד עניינים נוספים.

מיקי רוזנטל: האם ראוי בעיניך הדבר הזה?

מיקי רוזנטל: כי זה היה בהחלט מקצר, וגם מסיר עננה מעל ראשיהם של הרבה אנשים חפים מפשע.

מיקי רוזנטל: אז זאת השאלה השנייה.

מיקי רוזנטל: השאלה השלישית נוגעת להליך החקיקה.

מיקי רוזנטל: אמרת שאתה מברך על שיתוף הפעולה בין הכנסת לבינך.

מיקי רוזנטל: אבל איך לומר את זה, אתה השתמשת במילה שזה לא מזיז לך את קצה הציפורן, אבל אני אומר לך שהכנסת הזאת לא סופרת אותך, באותה שפה, ומחוקקת חוקים באופן שיטתי מעל הראש שלך, אם לומר את זה באופן חד וחלק.

מיקי רוזנטל: לא סופרת אותך באופן שיטתי.

מיקי רוזנטל: ואת המוסד הזה של ייעוץ משפטי בכלל, גם של יועצים משפטיים לוועדות, וגם של יועצים משפטיים למשרדי ממשלה, וגם באופן שיטתי מחוקקת חוקים שאתה חושב שהם לא חוקתיים.

מיקי רוזנטל: זה נראה לך שיתוף פעולה פורה?

מיקי רוזנטל: בעיניי זה מדאיג מאוד.

מיקי רוזנטל: אני אסתפק בשלוש השאלות האלה.

מיקי רוזנטל: אם תענה על אחת מהן בכנות - - -

ניסן סלומינסקי: טוב, תודה רבה.

מיקי רוזנטל: יש לי עוד שאלה אחת האמת, שאני כן רוצה לשאול אותה.

אביחי מנדלבליט: מה זה "אם תענה על אחת מהן בכנות"?

מיקי רוזנטל: אדוני דיבר על התחושות.

ניסן סלומינסקי: מיקי, מיקי.

מיקי רוזנטל: רגע, אבל אתה יודע - - -

מיכל רוזין: התכוונת בפתיחות, לא בכנות.

ניסן סלומינסקי: לא על זה.

ניסן סלומינסקי: אני רק מבקש.

ניסן סלומינסקי: אמרת משהו – אתה יודע אם הוא יענה לפחות על אחת מהן בכנות.

מיקי רוזנטל: בפתיחות.

מיקי רוזנטל: אני מודה, תודה רבה.

מיקי רוזנטל: אני מכבד מאוד את אדוני היועץ.

מיקי רוזנטל: ולכן אני רוצה לשאול: אני לא הייתי רוצה לשבת בכובעך, זאת אחת מההחלטות הקשות לדון בכלל בגורלו של ראש ממשלה.

מיקי רוזנטל: זה מאוד סבוך, אני באמת לא הייתי רוצה לשבת בכיסאך, אבל לאור הטענות החוזרות ונשנות על הזיקה שלך אליו, על הישיבות היום-יומיות איתו בעניינים אחרים וכו' וכו', באמת שתף אותנו בתחושה שלך בעניין הזה.

ניסן סלומינסקי: טוב, תודה.

ניסן סלומינסקי: תמר, ולאחר מכן בני, אם אתה רוצה.

תמר זנדברג: תודה רבה, אדוני היושב-ראש.

תמר זנדברג: אדוני היועץ, קודם כול, תודה על ההופעה.

תמר זנדברג: וכמו שאתה רואה, הופעה הרבה יותר רגועה מאשר זו שהייתה לפני יומיים, אבל לא פחות חשובה.

אביחי מנדלבליט: אני חושב שלא דווקא.

אביחי מנדלבליט: כשאני שומע את השאלות – זה ממש לא.

אביחי מנדלבליט: יותר טוב היה לפני יומיים.

תמר זנדברג: אוקיי.

תמר זנדברג: ככה זה - - - מספיק זמן לתשובות.

תמר זנדברג: אני רוצה לחזק את הדברים שלך בנוגע לקמפיין הרחב שאתה חש, ואני חושבת שרבים מאיתנו חשים, שמכוון נגד כל מה שאנחנו רואים כשומרי הסף.

תמר זנדברג: זה מתחיל מבית המשפט העליון, כפי שציינת, דרך מוסד היועץ, הפרקליטות, המשטרה, אפשר לציין את התקשורת ואת האופוזיציה, הידועה בשמה "השמאל", שזה אומר כל מי שלא מתיישר עם ראש הממשלה, לא חשוב בכלל מה דעותיו הפוליטיות, שמרגישים תחת קמפיין נרחב, שמטרתם להחליש את כל מי שאמון על שומרי הסף.

בצלאל סמוטריץ': את מתכוונת להפגנות מול הבית של היועץ?

בצלאל סמוטריץ': זה הקמפיין?

ניסן סלומינסקי: לא לא לא, בצלאל.

בצלאל סמוטריץ': פה ושם איזה קצת עניין.

תמר זנדברג: לאור זאת, ולאור זה שליועץ עצמו ולך יש חלק גדול מאוד, בעצם אתה שומר הסף הראשי והמרכזי, אני רוצה לשאול שלוש שאלות.

תמר זנדברג: אחת, פורסם שאתה נפגש עם ראש הממשלה לא רק בעניינים שוטפים אלא גם בארבע עיניים.

תמר זנדברג: האם בפגישות האלה עולה נושא החקירות?

תמר זנדברג: והאם לפגישות האלה יש פרוטוקולים או הקלטות?

תמר זנדברג: שאלה שנייה, לגבי הפרסומים שהתפרסמו בימים האחרונים, כולל הקלטות מחקירות שהתייחס אליהם קודם ושל עדי מדינה.

תמר זנדברג: נחשף שם דבר מאוד מאוד מדאיג, והוא לחץ כבד על שומרי הסף, ספציפית על היועצת המשפטית במשרד ראש הממשלה, שנגדה היו ביטויים מאוד מאוד חריפים, שהיא העידה עליהם, כמו עריפת ראשים, כמו "קשה להגיד לא ולהישאר בחיים".

תמר זנדברג: אלה ציטוטים מאוד מאוד קשים, שמראים על לחץ כבד מאוד, שנראה כמעט – מה שהתפרסם עכשיו, על פניו, אנחנו ודאי לא יודעים מה יש בחקירות עצמן, אבל על פניו נראה שקשה מאוד עד בלתי אפשרי לעמוד בו.

תמר זנדברג: איך אתה רואה את הדבר הזה?

תמר זנדברג: ובכל זאת, עוד לפני חוק היועצים המשפטיים שהתייחס אליו בצורה מאוד נחרצת לפני יומיים, היועצים המשפטיים היום כפופים, לפחות ברמה המקצועית, אליך באופן ישיר.

תמר זנדברג: אז איך אתה רואה את הלחץ הקשה הזה?

ניסן סלומינסקי: אוקיי, תודה.

ניסן סלומינסקי: בני בגין, ואחר כך חיים ילין, ואחר כך יעל.

ניסן סלומינסקי: אני מזכיר לכל אחד: מקסימום ארבע דקות.

ניסן סלומינסקי: תשתדלו לעמוד בזה.

זאב בנימין בגין: פעם שעברה עמדתי בזה.

ניסן סלומינסקי: אתה אפילו פחות.

זאב בנימין בגין: לא אוכל להוסיף הרבה על הסקירה החשובה של היועץ המשפטי לממשלה.

זאב בנימין בגין: אני שירתי ארבע שנים בממשלה בראשותו של ראש הממשלה הנוכחי בנימין נתניהו.

זאב בנימין בגין: שמענו בזמנו קולות, שמענו שרים שהתבטאו מדי פעם בשאלה: מדוע צריכים להיענות לבקשות היועץ המשפטי?

זאב בנימין בגין: מדוע צריך לקבוע את המדיניות בהתאם להסתייגויותיו של היועץ המשפטי?

זאב בנימין בגין: והממשלה אף פעם לא נענתה להתבטאויות האלה, לבקשות האלה של חברי הממשלה.

זאב בנימין בגין: אני כבר אמרתי פעמים אחדות, אבל גם כאן צריך לומר את זאת: לצערי, בשלוש השנים האחרונות אנחנו רואים, לא פעמים רבות, אבל רואים בהחלט שהממשלה אינה שועה לא לקביעת היועץ המשפטי בדבר אי חוקיות של הצעות חוק ואולי של צעדים אחרים, וגם לא בהמלצות של היועץ המשפטי ביחס להצעות חוק, שאומנם על פי דעתו של היועץ אינן בלתי חוקיות אבל יש בהן קשיים גדולים.

זאב בנימין בגין: אני אומר את זאת בצער.

זאב בנימין בגין: אני לא מסכים עם חבר הכנסת רוזנטל שמדובר במספרים גבוהים ובהמון חוקים.

מיקי רוזנטל: לא היה כדבר הזה.

מיקי רוזנטל: לא היה במספרים - - - בניגוד לדעתו.

זאב בנימין בגין: יש, יש.

ניסן סלומינסקי: מיקי, מיקי, בבקשה.

מיקי רוזנטל: תמיד היה, אבל - - -

זאב בנימין בגין: לא, גם פה לא צריך להגזים, גם דוגמאות מעטות אינן טובות לחיינו בדרך כלל.

זאב בנימין בגין: באשר לחקירות המתנהלות והניסיון לזרזן, במידה שאני יכול לשפוט, חלק הארי של דרישות הזירוז לסיום החקירה המהיר אינן מבקשות ממש לזרז את החקירה אלא להביא בחקירה לתוצאה שהמזרזים רוצים לראות אותה, דהיינו הגשת כתבי אישום.

זאב בנימין בגין: ואני חושב שחלק גדול מן הציבור מבין את זאת.

זאב בנימין בגין: ולכן רק אסיים גם בעניין זה בעצה שקיבלנו מספר משלי, ובבקשה המיותרת, כבוד היועץ המשפטי לממשלה: אל תט ימין ושמאל.

זאב בנימין בגין: תודה.

ניסן סלומינסקי: טוב, תודה.

ניסן סלומינסקי: חיים ילין ואחר כך יעל גרמן.

זאב בנימין בגין: מגיע לי בדיונים הבאים דקה-שתיים?

ניסן סלומינסקי: נשמור לך, כן.

ניסן סלומינסקי: חיים, בבקשה.

ניסן סלומינסקי: עם סערת הרוחות, ארבע דקות.

חיים ילין: לא, אני יותר קצר.

חיים ילין: באמת אני סומך עליכם בכל החקירות שאתם תגיעו לחקר האמת.

חיים ילין: אני חושב שזה אחד הדברים הכי חשובים, ואותי זה לא מעניין אם זה ייקח עוד חודש או ייקח עוד שנה.

חיים ילין: בסופו של דבר אם זה יביא לאמת אז כולנו נרוויח.

חיים ילין: זו דעתי.

חיים ילין: אני לא חושב שזו אמירה פוליטית מה שאני אומר, כי זה לא יתפוס שום כותרת.

חיים ילין: אבל מה שכן אני רוצה לדעת זה אחד, מבחינתך, איך אתה רואה באזור עזה, מה שאנחנו קוראים לזה "אזור בסכסוך מזוין", את נושא העפיפונים והבלונים.

חיים ילין: אחד, האם אתה רואה בזה כטרור, כן או לא?

חיים ילין: שתיים, האם הממשלה או הקבינט פנה אליך כדי לקבל ייעוץ?

חיים ילין: שלוש, האם אתה כיועץ, גם כשלא פונים אליך, נוהג לתת חוות דעת, כן או לא?

ניסן סלומינסקי: טוב, תודה.

ניסן סלומינסקי: יעל ואחר כך בצלאל.

יעל גרמן: שלוש שאלות.

יעל גרמן: השאלה הראשונה היא לגבי חוק פונדקאות, שכרגע עבר לקריאה שנייה ושלישית בוועדת העבודה והרווחה.

יעל גרמן: ואני רוצה לשאול אותך: אתה כיועץ משפטי, שמאוד הערכתי את האמירה שלך השבוע כאן, כשאמרת שהמחויבות שלך מעל הכול היא לחוק, האם החוק לא מחייב שוויון בפני החוק?

יעל גרמן: איך יכול להיות שאתה נתת ידך להגיש חוק, שבתוך החוק יש אפליה מובנית?

יעל גרמן: מדובר על איש ואישה, אבל בן אדם, ואנחנו יודעים שמדובר על אישה בודדת, גבר בודד, או גבר וגבר ואישה ואישה – נמנע מהם זכויות.

יעל גרמן: אנחנו נמצאים במדינה דמוקרטית.

יעל גרמן: אומנם היא גם יהודית, היא יהודית ודמוקרטית, אבל איך יכולה להיות מדינה דמוקרטית, כשהיא מפלה בחוק קהילה שלמה, שמקיימת את כל חובותיה.

יעל גרמן: אין, אתה יכול לומר אולי לגבי קהילות אחרות שאולי הם לא ממלאים את כל חובותיהם, אבל הקהילה הזו ממלאת את כל חובותיה.

יעל גרמן: ובית משפט עליון, אתה יודע שקבע שהזכות להורות היא זכות חוקתית יסודית.

יעל גרמן: והנה מוגש חוק על ידי מדינת ישראל שאומר שהזכות החוקתית הזאת נמנעת מחלק מהאוכלוסייה.

יעל גרמן: אני חושב שזה מזעזע.

יעל גרמן: ואני שואלת אותך: איך אתה כיועץ משפטי יכולת באמת לתת את הסכמתך להגשת חוק?

יעל גרמן: לאחר מכן עוד המדינה תגיש את החוק הזה הרי לבית משפט, ותבוא ותראה: הנה, אנחנו פתרנו את בעיית הפונדקאות.

יעל גרמן: ואז נסגר הגולל על קהילה שלמה להיות הורים.

יעל גרמן: זו שאלה אחת, שאני אומרת לך מדם ליבי.

יעל גרמן: שאלה אחרת היא שאלה של מדיניות.

יעל גרמן: אני שמעתי פעמים רבות גם את המשטרה אבל בעיקר את הפרקליטות מתבטאת ואומרת שהמדיניות היא להעמיד לדין אך ורק במקרים שאתם בטוחים בתוצאה.

יעל גרמן: כלומר, אתם עושים את כל המאמצים כדי שהעמדה לדין תהיה כך שבתוצאה הסופית באמת הבן אדם שהועמד לדין יואשם.

יעל גרמן: לני הפנים אני מבינה שזה לא - - -

אביחי מנדלבליט: יורשע, יורשע.

יעל גרמן: יורשע, ודאי.

יעל גרמן: אני אשמח לשמוע שזה לא.

אביחי מנדלבליט: אני אשמח לראות מי אמר דבר כזה ולתקן אותו.

אביחי מנדלבליט: בשביל מה צריך בית משפט?

מיכל רוזין: יעל, 87% מהתיקים נסגרים.

מיכל רוזין: זה אומר דרשני.

יעל גרמן: טוב, אם זה לא כך אני מאוד מאוד אשמח.

יעל גרמן: אבל להערכתי זאת אחת הסיבות שאני מבינה - - -

אביחי מנדלבליט: מאחר שאני מאוד מעריך אותך ומכיר אותך גם, אז אם את אמרת ששמעת דברים כאלה, תראי לי מי אמר דבר כזה.

אביחי מנדלבליט: כי אז צריך להעמיד אותו על טעותו – לא צריך בתי משפט - - -

יעל גרמן: בסדר גמור.

יעל גרמן: אני פשוט מקשרת את זה למה שאתה אמרת, שאתם כרגע מנסים באמת למצות את כל האמצעים כדי להעמיד לדין – או לא להעמיד לדין, או לקבל החלטה.

יעל גרמן: על כל פנים, אני רואה בהתמשכות של החקירות השונות גם איזשהו רצון להגיע לסוג של פרפקציוניזם.

יעל גרמן: ולהערכתי לפעמים עדיף לקצר תהליכים, גם כדי למנוע עינוי דין וגם כדי שציבור, במיוחד כשמדובר בנבחרי ציבור, שהציבור ידע, במיוחד לפני בחירות.

יעל גרמן: הציבור חייב לדעת במי הוא בוחר.

יעל גרמן: האם יש איזושהי עננה שרובצת בדמות כתב אישום מעל הנבחר או לא?

יעל גרמן: והתארכות והתמשכות החקירות מביא לא רק עינוי הדיון לחשוד, אלא מביאה גם לאיזשהו חוסר בהירות, ובסופו של דבר אולי גם להחלטות מוטעות מצד הציבור.

יעל גרמן: רוצה לומר: אני חושבת שאתם צריכים לקצר את החקירות על חשבון אולי הרצון של פרפקציוניזם.

אביחי מנדלבליט: איפה שמעת?

מיקי רוזנטל: הוא לא חשוד.

יעל גרמן: זהו, טוב מאוד, יופי.

יעל גרמן: לא, לא שמעתי את זה מכם.

יעל גרמן: לא, אנחנו שמענו את זה ממשרד ראש הממשלה.

קארין אלהרר: מה, זה ראש הממשלה?

קארין אלהרר: נו.

קארין אלהרר: והוא אומר שהשמש לא זורחת, אז מה?

יעל גרמן: נכון, קארין.

יעל גרמן: אז ברצוני לדעת, האם הפרקליטות הוציאה איזושהי הודעה שאמרה, בעקבות באמת העדות שלו – ואני מציינת עדות, הוא הוזמן כעד – האם באמת יצאה הודעה שאומרת שראש הממשלה לא מעורב?

ניסן סלומינסקי: אוקיי, תודה.

ניסן סלומינסקי: בצלאל, ארבע דקות, ואחריו – סתיו נמצאת?

ניסן סלומינסקי: אם היא לא נמצאת, אז רויטל.

בצלאל סמוטריץ': טוב, תודה רבה, אדוני היועץ, גם על עבודתך הטובה באופן כללי, וגם על הופעתך כאן גם ביום שני וגם היום.

ניסן סלומינסקי: מכאלה שפותחים בשבח היועץ מפחד הכי הרבה.

ניסן סלומינסקי: לא, אחר כך מגיע האבל.

אביחי מנדלבליט: גם דב חנין התחיל בשבח.

אביחי מנדלבליט: ככל שהשבח יותר ארוך ככה אתה יותר מסתבך.

מיכל רוזין: אפשר לסמוך על סמוטריץ שזה מה שיקרה.

חיים ילין: מתחילים בהכרת תודה, אבל - - -

אביחי מנדלבליט: תלמיד חכם בצלאל.

ניסן סלומינסקי: טוב.

ניסן סלומינסקי: כן, בצלאל.

בצלאל סמוטריץ': קודם כול צריך להגיד תודה, כי אדוני, כמו אנשיו, עושים עבודה טובה ועובדים קשה, וודאי כוונתם לשם שמיים.

בצלאל סמוטריץ': ותיכף נראה שגם אם לא הכול מסכימים - - -

רויטל סויד: ומעשיהם לא?

בצלאל סמוטריץ': אבל הפסקתם אותי באמצע לומר, שאני מודה ליועץ על ההופעה שלו גם ביום שני וגם היום.

בצלאל סמוטריץ': אני חשוב שהדיאלוג הזה הוא דיאלוג חשוב, גם כשמסכימים וגם כשפחות מסכימים, ולומדים לנהל את הדיאלוג.

קארין אלהרר: אם היה דיאלוג היה כיף.

בצלאל סמוטריץ': אני רוצה לייחד את שאלתי, ברשותך, אדוני היועץ, להתמשכות שלא לומר התמרחות הליכי ההסדרה של ההתיישבות ביהודה ושומרון של כל מה שלא נוגע לחוק ההסדרה.

בצלאל סמוטריץ': ותיכף אני אגע בפרטים, אבל האמת שיש לי תחושה שאולי קיבלתי חלק גדול מן התשובה בסקירה עצמה.

בצלאל סמוטריץ': אדוני ייחד 95% מסקירתו לחקירות ראש הממשלה.

בצלאל סמוטריץ': ואני שואל את עצמי: האם זה לא מייצג את היקף ההשקעה של אדוני ביום-יום שלו?

בצלאל סמוטריץ': מכיוון שיש אין ספור סוגיות אחרות שמטרידות את אזרחי ישראל, אם זה הפשיעה המאורגנת והפשיעה החקלאית והביטחון האישי ודוחות נציבות הביקורת על הפרקליטות ואלימות נגד קהילת העולים מאתיופיה ושאלות של הדרת נשים – אין ספור שאלות שמעסיקות את החברה הישראלית בעיניי.

בצלאל סמוטריץ': והאינטרס הציבורי הוא שאדוני וצוותו ואנשיו יעסקו בהם כדי לשרת את אזרחי ישראל ואת מדינת ישראל פי אלף מהאינטרס הציבורי - - -

את עצמי: כאן אני אגיע לשאלותיי.

את עצמי: צוות קו כחול מלכתחילה נועד לדייק את הקו ואת עבודתה של פליאה אלבק זיכרונה לברכה, והצוות שלה שעסק בעריכת הסקר והכרזה על אדמות המדינה.

את עצמי: ואיכשהו הצוות הזה הפך לסוג של מפלצת, והיום הוא, בניגוד מוחלט לעקרון חזקת תקינות המעשה המינהלי, הצוות הזה בוחן מלכתחילה את כל ההכרזות שבוצעו, כולל במקומות שבהם ישנה הקצאה, תב"ע בתוקף, וניבנו בתים.

את עצמי: אנחנו מוצאים את עצמנו מול אלפי בתים שנבנו כדת וכדין על אדמות מדינה, עם תוכניות מתאר ועם היתרי בנייה, ובוקר בהיר אחד אדם מוצא את עצמו כמי שהוצא אל מחוץ לקו, והוא לא יכול לא להקיא ולא לבלוע שום דיספוזיציה בנכס.

תמר זנדברג: אתה מדבר מחוץ לגבולות מדינת ישראל.

ניסן סלומינסקי: תמר, תמר.

תמר זנדברג: לא, לא ציינת על איזה מקום מדובר.

ניסן סלומינסקי: בבקשה, תמר.

ניסן סלומינסקי: אנחנו מדברים על רחבי ארצנו - - -

תמר זנדברג: לא, זה לא.

תמר זנדברג: זה לא בגבולות המדינה.

בצלאל סמוטריץ': הנקודה הזו יושבת על שולחנו של אדוני כבר שנתיים.

בצלאל סמוטריץ': יש המלצות של צוות ההסדרה, שהונחו על שולחנך כבר לפני קרוב לשנתיים, סעיף 5 הידוע, בתקופה שחוק ההסדרה עמד כאן על השולחן, ואדוני ניסה למנוע מאיתנו לקדם אותו, אז הוא ניסה לקדם וכביכול היה איזה סיכום יועץ שאומר שסעיף 5 הזה, "תקנת השוק", הולך להתקדם, בפועל דיון אחרי דיון אחרי דיון חוזרים לאחור.

בצלאל סמוטריץ': והסיכום האחרון של אדוני מדבר על זה שצריך לפנות לבית משפט, ובשביל לפנות לבית משפט לא ברור לי מדוע אני צריך את אדוני.

בצלאל סמוטריץ': למעשה, שוב, אלפי תושבים ומשפחות שזכויותיהן כלל אינן נספרות על השולחן, העסק הזה לא מתקדם.

בצלאל סמוטריץ': מדוע יישוב כמו עלי עם אלפי משפחות צריך לחכות שש שנים לתב"ע?

בצלאל סמוטריץ': אמרתי קודם, מדוע נעשתה איזה חזרה מהסיכום הראשון שאדוני הוציא אחרי הדיון הראשון בשאלתו של סעיף 5, שנותן מענה לאותו צוות קו כחול?

בצלאל סמוטריץ': למיטב ידיעתי, עד היום מכל ההמלצות, אחר כך זה פורסם לפני חודשיים כדוח זנדברג, אבל אדוני מכיר את העבודה של הצוות הזה במשך שנתיים וחצי נדמה לי, ועל שולחנך מונחות אין ספור חוות דעת שלו, עד היום למיטב ידיעתי אחת לא אומצה ולא ירדה לביצוע.

בצלאל סמוטריץ': דרכי גישה – עשרות יישובים שזקוקים לפתרון, לפעמים של מטרים ספורים, הם כולם יושבים על אדמות מדינה.

בצלאל סמוטריץ': וגם כאן עשרות, מאות ואלפי משפחות, אדוני לא מכריע בעניין הזה.

בצלאל סמוטריץ': ניתנה חוות דעת על חרשה אחרי שנתיים, מדוע לא להחיל את זה כבר קטגורית על כל היישובים שנמצאים במאפיינים דומים?

מיכל רוזין: אולי כדאי שתהיה הכרעה מדינית?

מיכל רוזין: הרבה יותר חשוב.

ניסן סלומינסקי: מיכל, חבל על הזמן.

בצלאל סמוטריץ': נכון.

בצלאל סמוטריץ': את צודקת, אבל זה לא חונה לפתחו.

מיכל רוזין: זה כנראה מה שהוא צריך לענות לך.

מיכל רוזין: צריכה להיות הכרעה מדינית ברורה מה קורה עם השטחים הכבושים.

ניסן סלומינסקי: מיכל, בבקשה, אנחנו רוצים עוד לשמוע תשובות של היועץ גם, ואנחנו כבר בקוצר זמן.

דב חנין: היא מנסה לעזור פשוט לתמצת.

דב חנין: השאלה היא האם היועץ לא מספיק עובד כקבלן ביצוע של מפעל ההתנחלויות?

ניסן סלומינסקי: לא, אתה לא מתמצת, אתה רק לוקח זמנים נוספים.

מיכל רוזין: בדיוק.

מיכל רוזין: זה מה שהוא מבקש ממנו, זה די ברור.

ניסן סלומינסקי: טוב.

ניסן סלומינסקי: בבקשה.

בצלאל סמוטריץ': ובכלל על ההתנהלות מול יועמ"ש יו"ש.

בצלאל סמוטריץ': מדוע אדוני אינו אוכף את ההיררכיה המאוד פשוטה, ברורה ומתבקשת, בין היועץ המשפטי לממשלה לבין גורמים שאמורים להיות כפופים לו.

בצלאל סמוטריץ': יועמ"ש איו"ש מנהל מדיניות עצמאית, פעם אחר פעם מסרב לקבל הנחיות שלך ולבצע אותן.

אביחי מנדלבליט: תוך פיצול - - -

בצלאל סמוטריץ': אפשר לדון על האיך.

בצלאל סמוטריץ': אני שואל, אדוני, כרגע על המסגרת.

בצלאל סמוטריץ': הרי עקרון שלטון החוק במובן הכי בסיסי שלו – אחר כך הפכו אותו גם – במובן הכי בסיסי של עקרון שלטון החוק אומר שהשלטון כפוף לחוק והשלטון פועל במסגרת החוק.

בצלאל סמוטריץ': אדוני הוא חלק מהשלטון, הוא אחד משלוש זרועות או שלוש וחצי, לא חשוב כרגע איזה בלון קצת עצמאי, בסוף אדוני הוא הגורם השלטוני היחיד במדינת ישראל, אחד החזקים שבהם - - -

אביחי מנדלבליט: בלון - - -

בצלאל סמוטריץ': לא, בלון, התכוונתי לעיגולים – יש לנו שלוש רשויות, והיועץ המשפטי לממשלה אמור להיות חלק מהרשות המבצעת, אבל הוא לא בדיוק כזה בשנים האחרונות, בגלל הכובעים הנוספים שלו, אני לא נכנס לזה כרגע.

בצלאל סמוטריץ': אני שואל את עצמי אבל: אתה היום, המוסד הזה של היועץ המשפטי לממשלה הוא המוסד השלטוני היחידי במדינת ישראל, שלמעט אותה פקודת התייצבות שולית, שולית, שולית, שעוסקת באיזה משהו נורא קטנטנן, אין אף חוק – יש חוק יסוד: ממשלה, וחוק יסוד: כנסת, וחוק יסוד: בתי משפט – אף חוק שמסדיר את תפקידו וסמכויותיו, הכול נבנה כאן באיזה סימביוזה לאורך השנים של בין בג"ץ לבין היועץ המשפטי הממשלה.

בצלאל סמוטריץ': האם לא הגיעה העת לחוקק חוק שיגדיר את תפקידו וסמכויותיו?

בצלאל סמוטריץ': כמובן, אם יהיה חוק כזה, אז אנחנו נתווכח וכנראה נגיע להסכמות.

בצלאל סמוטריץ': תודה רבה.

קארין אלהרר: ניסן, כמה שאלות הוא עוד ירשום עד שנקבל תשובה?

ניסן סלומינסקי: זהו, אבל יש לי חברי כנסת שירצו לדבר.

ניסן סלומינסקי: אני רציתי ב-10:30 לחצי שעה לתת לו תשובות.

זאב בנימין בגין: לא, בצלאל זה היה על חשבוני.

קארין אלהרר: לא, הכול בסדר, רק שבאים כל פעם עוד חברי כנסת.

קארין אלהרר: מה נסגר?

ניסן סלומינסקי: לא, לא, די.

ניסן סלומינסקי: רויטל.

ניסן סלומינסקי: עכשיו אני מבקש משלושת חברי הכנסת האחרונים - - -

יעל כהן-פארן: אני גם מבקשת.

קארין אלהרר: עושים מקבצים, לא - - -

ניסן סלומינסקי: כל אחד תעשו שלוש דקות אפילו, כי מה שיקרה בסוף, לא יישאר זמן לתשובות, אז מה עשינו.

ניסן סלומינסקי: רציתי ב-וחצי שהוא יתחיל, אבל – בבקשה, רויטל.

קארין אלהרר: אבל?

קארין אלהרר: אבל?

ניסן סלומינסקי: בסדר, נו, כמה אני יכול להגיד לכל אחד.

רויטל סויד: שלום לך, אדוני היועץ, תמיד אנחנו שמחים לארח אותך בוועדת החוקה, ובאמת הרבה הערכה גם לעמדה שביטאת השבוע כשהיית פה, וגם בכלל על כל מה שמתנהל.

רויטל סויד: אבל יש לי מספר שאלות, אני אעשה אותן מאוד מתומצת, כי חלק מהם זה גם נגזר משאלות שחבריי שאלו.

רויטל סויד: לגבי שלומית ברנע פרגו, עורכת הדין, היועץ המשפטית במשרד ראש הממשלה, השאלה שלי בהמשך למה שנשאל ולמה שפורסם זה האם עכשיו לאור מה שפורסם אתם חקרתם בנושא, בחנתם, שאלתם אותה, ובדקתם אם באמת הייתה פה התנהלות פלילית מולה, שהיא נדרשה לעשות?

רויטל סויד: זה דבר אחד.

רויטל סויד: דבר שני, אני פניתי אליך פעמיים בעבר, בפנייה מפורטת שלצערי לא קיבלה מענה, לגבי קביעת סד זמנים לסיום חקירות ראש הממשלה, או לחלופין לגבי קביעת סד זמנים, שתאמר לנו: עד תאריך כך וכך אנחנו נסיים?

רויטל סויד: אנחנו עומדים ערב הבחירות המוניציפליות, פרקליט המדינה יצא בהודעה שבה הוא אומר:

רויטל סויד: אנחנו נודיע מה קורה עם ראשי הערים שנמצאים תחת חקירה.

רויטל סויד: אני חושבת שכנגזרת מגיע לנו, הציבור, את אותו הדבר בדיוק, גם ערב הבחירות הכלליות, שיהיו עוד חודש, חודשיים, או לכל היותר שנה במקרה הטוב.

רויטל סויד: זה סד זמנים קצר מאוד, גם אם זה שנה מהיום.

רויטל סויד: ולכן אני פונה אליך באותה פנייה שגם פניתי אליך גם בכתב בבקשה ובשאלה: האם אתה מתכונן לקצוב את סד הזמנים ולומר לנו עד מתי אתה מתכונן לתת תשובה?

רויטל סויד: דבר שלישי, אתת פירטת פה – ראיתי את הדיון גם אם לא נכחתי בו – אתה דיברת לגבי תיקי 1000, 2000 ו-4000.

רויטל סויד: אני מבינה את ההיגיון המשפטי שיש בקבלת החלטה מרוכזת בשלושת התיקים ביחד, בהחלט הדעת סובלת את זה, יש בזה גם היגיון משפטי.

רויטל סויד: אבל כשאנחנו נמצאים במצב שבו אמון הציבור, גם מימין וגם משמאל, מול מערכת המשפט ומול מערכת אכיפת החוק, ובין היתר לצערי גם מולך, גם אם אני לא שותפה לזה, נפגעת עד מאוד.

שואלת אותך: ואני רוצה לסיים בזה שנעשה פרסום מאוד מטריד אתמול והיום לגבי שופטת שסרחה, 54 תיקים שנעלמו כשהיא פרשה, שהדבר הזה לא הגיע לחקירה כנראה במשטרה ולא כנראה גם אליכם.

שואלת אותך: אני חושבת שאור השמש מחטא הכול.

שואלת אותך: אני חייבת לומר שאני מכירה היטב את השופטים במדינת ישראל, הם שופטים ערכיים, ראויים, עושים צדק, צדק הוא נר לרגלם.

שואלת אותך: יחד עם זאת, אני חושבת שזכות הציבור לדעת במקרה כזה, אם באמת נעשה דבר כזה במערכת המשפט על ידי שופטת זה משהו שהדעת לא סובלת.

ניסן סלומינסקי: טוב, תודה.

ניסן סלומינסקי: אורי ולאחר מכן יעל.

ניסן סלומינסקי: שלוש דקות, אפילו פחות.

קארין אלהרר: כבר 10.30.

קארין אלהרר: היו פה איזה 30 שאלות.

אורי מקלב: תודה רבה, אדוני.

אורי מקלב: אני אשתדל.

אורי מקלב: זה לא קולגיאלי, אני חושב, קצת.

ניסן סלומינסקי: לכן קצר ממש, חבר'ה.

אורי מקלב: אני ממש אשתדל לקצר, גם לא למצות את כל השלוש דקות.

בצלאל סמוטריץ': חצי מהשאלות - - - ועל זה הוא כבר ענה.

קארין אלהרר: לא, הוא לא ענה.

אורי מקלב: תודה רבה, אדוני היושב-ראש.

אורי מקלב: היועץ המשפטי – אני כבר רוצה להשתמש בשלוש דקות האלה, כדי שלא לבזבז את הזמן – אני לא הבנתי אם לברך אותך זה טוב או לא, אז אני מברך את החלטת הממשלה, שמפקיעה את הטיפול בהדרת נשים מידי הסגנית או המשנה ליועץ המשפטי עורכת דין דינה זילבר.

מיכל רוזין: נורא ואיום.

מיכל רוזין: זה מה שנקרא להזיז את שומרי הסף.

אורי מקלב: היא באמת לא כיבדה ופגעה במעמדו של היועץ המשפטי בזה שהיא הבליטה ולקחה את האג'נדה האישית שלה - -

קארין אלהרר: בעיניך.

ניסן סלומינסקי: רבותי, באמת, נו.

ניסן סלומינסקי: כל אחד מביע את עמדתו.

קארין אלהרר: ניסן, הוא אומר דברים קשים.

ניסן סלומינסקי: כל אחד אומר את עמדתו.

ניסן סלומינסקי: כולם אמרו פה דברים קשים.

אורי מקלב: - - במקום את האג'נדה הפרטית שלה, במקום את האג'נדה המקצועית.

אורי מקלב: וראינו את זה גם בפסיקות של בית משפט לפני כמה ימים.

אורי מקלב: ואני מודה - - - על החלטת הממשלה.

אורי מקלב: לא ביקשתי התייחסות - - -

אביחי מנדלבליט: לא, זו לא תשבחת.

אורי מקלב: אדוני, אתמול או שלשום בחדר הזה זעקו מנהמת ליבם הרבה מחברי הכנסת בעקבות ניסיון לקדם חקיקה פרטית ולפגוע במעמדם או בייחוד של חמש קבוצות באוכלוסייה בישראל, שמגיע להם ייצוג הולם, מה שנקרא העדפה מתקנת במכרזים בשירות הציבורי.

אורי מקלב: ההתנגדות לחקיקה הפרטית הזו היא גם מהקואליציה, גם מהאופוזיציה.

אורי מקלב: מה שהתברר אתמול או שלשום בעניין הזה, שיש במחשכים בנציבות שירות המדינה, מכינים עוקף חקיקה פרטית – דרך אגב, ההתנגדות היא גם של הייעוץ המשפטי של הכנסת – עוקף החקיקה הפרטית הזו, ולתת עדיפות למשרתים או אלה ששירתו בצבא על ידי תוספת נקודות.

אורי מקלב: זה בעצם לעקר את כל החקיקה שקיימת היום, בניסיון לתת קו ישר, העדפה מתקנת לחמש קבוצות באוכלוסייה, על ידי מתן נקודות נוספות לכאלה ששירתו בצבא.

אורי מקלב: אחד.

אורי מקלב: שניים, אתמול עבר בקריאה ראשונה, לאחר מאמצים רבים, בוועדת העבודה והרווחה חקיקה בנושא הצלת מזון בישראל.

אורי מקלב: כפי שידוע, כל ילד שלישי חי בעוני במדינת ישראל, כל אדם רביעי במדינת ישראל חי בעוני.

אורי מקלב: יש אפשרות – מזון בשווי של מיליארדי שקלים נזרק ומושלך ומושמד במדינת ישראל בלי אפשרות להציל אותו, בגלל אחריות גבוהה מאוד, סף גבוה מאוד מטילים על מי שתורם את המזון הזה ומי שמטפל.

אורי מקלב: בארצות הברית יש חקיקה שבאמת אפשרה למי שתורם מזון ומי שמטפל בזה, להורדת הנטל, האחריות, מאחריות כוללת, של מישהו שמוכר מזון, שאנחנו דורשים ממנו את הסף הכי גבוה באחריות, למישהו שתורם, הוא רוצה לתרום, ומעבר לזה הוא לא רוצה לדעת מזה.

אורי מקלב: זה חסם גדול מאוד בנושא של תרומת מזון, הצלת מזון.

אורי מקלב: ויש לשונות רעות שההתנגדות לחוק הזה ודאי מגיעה בחלקה ממשרד המשפטים, אבל גם בגיבוי של היועץ המשפטי.

אורי מקלב: והדבר האחרון, כפי שידוע, הנושא של נתיחת תינוקות אחר המוות או נתיחה של גופות לאחר המוות זה נושא רגיש מאוד.

אורי מקלב: רגיש למשפחה, רגיש גם ציבורית.

אורי מקלב: לאחרונה אנחנו עדים לשינוי במדיניות של הפרקליטות, אולי בהנחיית היועץ המשפטי – תינוקות שמאשרים אותה לקבורה, וילדים קטנים שמאשרים אותם בעקבות מוות בעריסה, שקצין משטרה מומחה מתיר את האפשרות לקבורה על ידי שהוא בדק בשטח, היה בשטח, וראה שאין שום חשש למשהו פלילי או למשהו מעבר לזה.

אורי מקלב: הלוויות וההיתר לקבורה מתעכבות על ידי הפרקליטות בטענות כאלה ואחרות.

אורי מקלב: וכשזה מגיע לבקשה לנתיחת גופה, כשזה מגיע לבית משפט, ב-100% או ב-99% מהמקרים בית משפט לא מאשר את זה.

אורי מקלב: אם כך, למה ומדוע לא למנוע סבל מאותן משפחות?

אורי מקלב: וכפי שאתה יודע, חוץ מהסבל האישי יש בזה גם מניעת קבורה - - -

קארין אלהרר: ניסן, נו, באמת.

קארין אלהרר: עד מתי?

קארין אלהרר: הוא עושה פיליבסטר.

ניסן סלומינסקי: קארין.

ניסן סלומינסקי: תודה.

ניסן סלומינסקי: יעל, שלוש דקות.

ניסן סלומינסקי: הוא לא עבר את השלוש דקות.

אורי מקלב: אני חושב שאלה הערות לא קולגיאליות.

ניסן סלומינסקי: טוב, הוא האחרון, רבותיי.

קארין אלהרר: עם כל הכבוד.

קארין אלהרר: זה לא אליך, אורי.

יעל כהן-פארן: יש לי מספר שאלות קצרות.

יעל כהן-פארן: השאלה אולי הכי חשובה, שאני לא יודעת אם נשאלה כאן, אני הבנתי שעדיין לא נשאלה בחדר: והיה ויש כתב אישום נגד ראש הממשלה בנימין נתניהו, האם הוא להערכתך צריך להשעות את עצמו מתפקידו?

יעל כהן-פארן: זאת שאלה אחת.

ניסן סלומינסקי: טוב, תודה רבה.

ניסן סלומינסקי: היועץ, בבקשה.

מסעוד גנאים: אפשר או לחכות לתשובות של חבריי?

מסעוד גנאים: לא, אני מחכה לתשובות, בתקווה שאחת מהן תענה על השאלה שהייתי רוצה לשאול.

ניסן סלומינסקי: טוב.

ניסן סלומינסקי: בבקשה, היועץ.

ניסן סלומינסקי: משימה לא פשוטה.

אביחי מנדלבליט: טוב, אני אנסה באמת להתייחס לדברים בצורה עניינית.

אביחי מנדלבליט: לא נעים להגיד, אבל התחושה היא שאולי לא כולם הקשיבו לכול, אבל בכוונה עשיתי דבר שלא עשיתי עד עכשיו, חשבתי שאפשר לעשות את זה בלי לפגוע חלילה בחקירה.

אביחי מנדלבליט: זה הדבר שהכי חשוב לי.

אביחי מנדלבליט: ולכן גם היו הרבה ביקורות והרבה דברים, והכול בסדר, טובת החקירה היא מעל הכול.

אביחי מנדלבליט: אבל הסברתי את הדברים, ואיך הם עובדים ואיך הם הולכים, וגם את השלבים השונים.

אביחי מנדלבליט: ואני לא מקבל גישה שאומרת שיש "דד-ליין" ויום מסוים ספציפי שבו תיגמר החקירה.

אביחי מנדלבליט: אני גם לא פוליטיקאי, אני לא מתכוון להיות פוליטיקאי, זה לא מעניין אותי, ויש לי תפקיד אחר לגמרי מול הציבור הישראלי.

אביחי מנדלבליט: ובכל הכבוד, ויש הרבה כבוד להליך הדמוקרטי ולבחירות ולא בחירות – אני מתעסק בתיקים, בחקירה.

אביחי מנדלבליט: זו תשובה כוללת לכמה דברים שנשמעו, זה קשור גם למועד הבחירות – כן יהיו בחירות, לא יהיו בחירות.

אביחי מנדלבליט: דרך אגב, הן עוד שנה וחצי, אני לא יודע, אתם אולי חושבים שזה יהיה עוד מעט.

אביחי מנדלבליט: יכול להיות, לא יודע.

אביחי מנדלבליט: חקירות מתנהלות ויתנהלו כמה שיותר מהר וכמה שיותר טוב.

אביחי מנדלבליט: בשום אופן לא אוותר על היסודיות.

אביחי מנדלבליט: והרבה מאוד שאלות פה הציעו לוותר על המקצועיות והיסודיות.

אביחי מנדלבליט: לשם הן מכוונות.

אביחי מנדלבליט: אולי מסיבה פוליטית, אולי מסיבה אחרת.

אביחי מנדלבליט: אבל לא יהיה ויתור ולא תהיה פשרה על המקצועיות, נקודה.

אביחי מנדלבליט: זו לא הדעה רק שלי, כולם מלמטה ועד למעלה – משטרה, פרקליטת המחוז שהוזכרה, פרקליט המדינה ואני – יש לנו ראייה מאוחדת.

אביחי מנדלבליט: דרך אגב, זה בסדר גמור שלא יהיה.

אביחי מנדלבליט: בהרבה מאוד דיונים שיש אצלי, לאו דווקא בתיק הזה, יש הרבה מאוד דעות.

אביחי מנדלבליט: ואני מברך ורוצה, וחשוב לי שיהיו ריבוי דעות.

אביחי מנדלבליט: בסוף זה לא דמוקרטיה, זה לא כמו פה, ובסוף באמת אני מחליט.

אביחי מנדלבליט: לכן האחריות עליי, לכן התלונות אליי.

אביחי מנדלבליט: גם נחמד שמגבים מאוד את גופי אכיפת החוק, חוץ מאשר את היועץ המשפטי לממשלה, שזה גם חלק מהדברים ששמעתי פה, שיש טענות אישיות אליו.

אביחי מנדלבליט: זה לא עובד ככה.

אביחי מנדלבליט: אני לא עובד בחלל ריק.

אביחי מנדלבליט: כתבו את זה גם שופטי בית המשפט העליון.

אביחי מנדלבליט: יש אומנם עשרות עתירות, אז קשה לעקוב אחרי כל העתירות שנדחות בעניין זה, אבל הם כתבו בהרבה מקרים, שהמערכת לא עובדת בצורה הזאת.

אביחי מנדלבליט: ואני אומר לכם שיש כל הדברים, שומעים את כל הדעות.

אביחי מנדלבליט: הדעות בכל הנושאים ששאלתם, דרך אגב, הן אחידות.

אביחי מנדלבליט: לא שומע הבדלים, לא שומע פערים בכל הדברים שאני ציינתי ואמרתי – לגבות איך לחקור, לגבות איזה שיקולים לשקול, לגבות האם לוותר למשל, כפי שהבנתי מחלק מהדברים פה, לוותר על העדות של עדי המדינה, שלפני שלושה חודשים פתחו לנו צוהר מאוד רחב לתיקים?

אביחי מנדלבליט: זה מה שנאמר.

אביחי מנדלבליט: זו המשמעות של הדברים.

אביחי מנדלבליט: אם אני עכשיו צריך לשים תאריך ולוותר, ואפשר לאזן ולא להגיע לשלמות או דברים כאלה, זה אומר לוותר.

אביחי מנדלבליט: כי מה לעשות שבשלושה חודשים הגיעו עדי מדינה שמתייחסים לדברים נוספים.

אביחי מנדלבליט: האם לא לשמוע?

אביחי מנדלבליט: דיברתי על זה.

אביחי מנדלבליט: האם לאטום את האוזניים?

אביחי מנדלבליט: מה לעשות?

אביחי מנדלבליט: וכנ"ל לגבי הקלטות שהתקבלו מאותו עד.

אביחי מנדלבליט: וההדלפות המאוד מאוד מצערות שהיו בימים האחרונים זה מהדברים האלה.

אביחי מנדלבליט: זה הועבר לסנגורים גם של כל החשודים.

אביחי מנדלבליט: אני לא יודע בדיוק מאיפה זה יצא, אבל זה יצא.

בצלאל סמוטריץ': האם תהיה חקירה על ההדלפות האלה?

ניסן סלומינסקי: לא, בצלאל, בצלאל.

אביחי מנדלבליט: עכשיו, אמירות כלליות, אבל כולן מכוונות לאותו מקום.

תמר זנדברג: השאלה אם תהיה חקירה על תוכן הדברים.

אביחי מנדלבליט: מאחר שאני לא דמות פוליטית אלא אני איש מקצוע, גם הדברים אולי הם לא בהכרח נעימים אבל גם לא קשים, כי אני מחפש את האמת, אני יודע להבדיל בין הדברים ויודע לכוון אותם לשם.

אביחי מנדלבליט: תחקיר עיתונות, עד כמה שהוא חשוב, למשל בתיק בזק שהיה לפני זמן רב – מאוד חשוב, אין ספק, נפתחה חקירה; חקירה על דעת המשטרה לא העלתה חשד בשלב מסוים כלפי ראש הממשלה.

אביחי מנדלבליט: אמרתי שלפני מספר חודשים לא רב הייתה, ולדעתי גם על זה הייתה איזושהי כתבה לצערי, התפתחות מסוימת, שבעקבותיה הייתה תפנית.

אביחי מנדלבליט: ובעקבות הדבר הזה הגיעו למצב שיש עדי מדינה, ועדי המדינה נתנו את פריצת הדרך, שהעלתה את החשד, שלא היה קודם לכן – כלפי ראש הממשלה לא היה חשד, מה לעשות.

אביחי מנדלבליט: אני לא חוקר אנשים שאין נגדם חשד כחשודים, לא עושים דברים כאלה.

אביחי מנדלבליט: רק כשיש חשד סביר לביצוע עבירה, וגם פה יש כללים משפטיים מאוד מאוד ברורים, והדברים גם מתקבלים אחרי דיון עם כל הגורמים, רק אז למעשה, וזה דבר שקרה רק לפני חודשים ספורים, רק אז הגענו למצב - - -

דב חנין: לא נוצר חשד בעקבות התחקיר?

אביחי מנדלבליט: לא.

אביחי מנדלבליט: התחילה חקירה.

אביחי מנדלבליט: התחילה חקירה, והחקירה התקדמה שלב-שלב.

אביחי מנדלבליט: לא נוצר חשד כלפי ראש הממשלה בעקבות התחקיר.

אביחי מנדלבליט: התשובה היא לא.

אביחי מנדלבליט: זו דעת המשטרה, זו דעת הפרקליטות, זו גם דעתי.

אביחי מנדלבליט: זה היה המצב באותו שלב.

אביחי מנדלבליט: המצב השתנה.

אביחי מנדלבליט: השתנה כשהגיעו ראיות אחרות, שלא בהכרח הופיעו בתחקיר.

אביחי מנדלבליט: אז דברים יכולים להשתנות גם.

אביחי מנדלבליט: אפשר גם לחשוב אחרת, זה בסדר, אבל בסוף אני עובד על פי ההמלצות של הגורמים המקצועיים, שומע אותם, דנים בדברים, מקבלים החלטות, ועובדה שהייתה חקירה.

אביחי מנדלבליט: דרך אגב, החקירה הזאת באותו שלב לא התנהלה תחת פיקוח שלי בעניין ההוא, כי זה לא הגיע לדרגים מדיניים, ולכן היא לא הייתה אצלי בכלל באותו שלב.

אביחי מנדלבליט: רק כשהגיע מצב שיש חשד לעבירות מתחום טוהר המידות כלפי ראש הממשלה זה הגיע אליי, ואז בעקבות הדבר הזה נפתחה חקירה, כשהדברים נעשים הכי מהר שיש.

אביחי מנדלבליט: גם לגבי נושא המעונות, שאם כבר הזכרת, אז אני יודע שיש הרבה ציוצים וכתבות ודברים, וכולם חוזרים על אותם דברים לא נכונים שוב ושוב, ואז כאילו זה מתקבע.

אביחי מנדלבליט: הרבה דברים שנאמרו קודם אלה דברים שאתם אומרים כי כך היה כתוב, אבל זה שהיה כתוב זה לא אומר שזאת האמת.

אביחי מנדלבליט: אבל יש את האמת.

אביחי מנדלבליט: וגם האמת יצאה, דרך אגב, אבל מעדיפים להתעלם ממנה אולי.

אביחי מנדלבליט: אז אני לא עושה עכשיו את כל סדר לוחות הזמנים, אבל ההחלטה על החקירה ההיא התקבלה על ידי היועץ הקודם ביולי 2015.

אביחי מנדלבליט: כבר באותו מועד הוחלט על דעת הכול – אני אומר:

אביחי מנדלבליט: על דעת הכול – שיש חלקים שלא ייחקרו, משום שאין שם חשד.

אביחי מנדלבליט: אין שם פוטנציאל ראייתי, התייחסתי גם לזה, אפרופו הצורך להתמקד בעיקר, שהוא חשוב, אבל הולך למקומות שהם בכלל לא פליליים ולא עשויים להגיע לפלילים, כמו נרות נשמה, נטילת פדיון בקבוקים למחזור, ריהוט גן ופטריות חימום.

אביחי מנדלבליט: היועץ המשפטי לממשלה הקודם, על דעת פרקליט המדינה ועל דעת הפרקליטות ועל דעת המשטרה, החליט לא לחקור את הנושאים הללו ביולי 2015.

אביחי מנדלבליט: לכן הייתה חקירה בנושאים מאוד ספציפיים.

אביחי מנדלבליט: לא 6 ולא 7 ולא 70 פרשיות – לא הייתה חקירה על זה בכלל.

אביחי מנדלבליט: נחקרו דברים שהיה צורך לחקור, וגם שם התקבלו המלצות.

אביחי מנדלבליט: במאי 2016 התיק עובר למחוז ירושלים.

אביחי מנדלבליט: ואז זה נשלח למחוז ירושלים להשלמות, לרבות חקירת פרשייה נוספת, שנקראת פרשיית המלצרים.

אביחי מנדלבליט: ובמאי 2017 התיק עובר לפרקליטות מחוז ירושלים, אחרי השלמה.

אביחי מנדלבליט: בזמן של ההשלמה אף אחד כמובן לא בודק, אבל עבר לטיפול מחוז ירושלים, פרקליט המדינה.

אביחי מנדלבליט: ביולי 2017 התיק הזה עובר אליי.

אביחי מנדלבליט: אני מחליט שיש עוד השלמה נקודתית שנעשתה – וגם זה פורסם, נעשתה ההשלמה – וכבר בספטמבר 2017 יש החלטה על כתב אישום בכפוף לשימוע.

אביחי מנדלבליט: תוך כדי הדברים הללו גם מתגלים דברים חדשים, מה שדיברנו עכשיו, לרבות בעקבות הקלטות, שמגלים בעקבות חקירת בזק או תיק 4000.

אביחי מנדלבליט: הקלטות האלה גם יש בהן חלקים שעשויים להתייחס לפרשיית המעונות.

אביחי מנדלבליט: אני לא חושב שהם משנים את מהותית את התמונה, הקלטות הללו, אבל אני חושב שזה ברור גם לכם, שאני או המשטרה או פרקליט המדינה, אנחנו לא אמורים חלילה להתעלם מהקלטות הללו או להסתיר אותן או להחביא אותן.

אביחי מנדלבליט: צריך להביא אותם לסנגורים, יכול להיות שיש שם גם חומר שיכול לשמש להגנת הנאשם, זו גם חובה שלנו.

אביחי מנדלבליט: כל דבר שהוא רלוונטי חייבים להעביר לצד השני, כדי שיכול להיות שהוא ידלה משם דברים.

אביחי מנדלבליט: בעקבות הקלטות הללו נעשית השלמה נקודתית – זה אפרופו מי ששאל, אני כבר לא זוכר מי, בעניין הזה – נעשית השלמה נקודתית, כולל גביית העדות, שלצערי אתמול חלקים ממנה דלפו, של היועצת המשפטית במשרד ראש הממשלה.

אביחי מנדלבליט: וכולנו לא רואים שום שינוי בעקבות הדבר הזה, שמחייב קבלת החלטות שונות בתיק.

אביחי מנדלבליט: ובעקבות כך למעשה הוגש כתב אישום.

אביחי מנדלבליט: אני לא מכיר על שום מגעים למשא ומתן או הסדר כזה או אחר בשלב זה שיש כתב אישום.

אביחי מנדלבליט: מתחיל להתנהל הדיון, קבעו מועד ראשוני, אני מבין, כבר בעוד כשלושה שבועות בבית המשפט, ולמעשה יש כתב אישום בבית המשפט.

אביחי מנדלבליט: אבל אני לא רואה פה, למרות שאני חושב שעובר הרבה מאוד זמן, אבל הטיפול בחקירות ובדיקות, וזה לא כזה פשוט כמו שאתם חושבים.

אביחי מנדלבליט: אני לא יודע מי מכם קרא את כתב האישום, אני לא בטוח שמישהו פה קרא.

מיקי רוזנטל: קרא, קרא.

מיקי רוזנטל: תבחן אותי.

מרב מיכאלי: קראנו.

דב חנין: קראנו.

אביחי מנדלבליט: מאה אחוז.

אביחי מנדלבליט: אז אם קראתם, אז אתם מבינים מה הטענה שישנה שם.

אביחי מנדלבליט: וגם פה יש דברים שהם לא מדויקים שיצאו בתקשורת, שמייחסים דברים כאלה או אחרים.

אביחי מנדלבליט: אבל זה כתב האישום וזה מה שהתביעה תצטרך להוכיח.

אביחי מנדלבליט: אני לא שמעתי מעולם מישהו במשטרה ובפרקליטות, ואם מישהו אמר את זה אז אני חושב שזה לא בסדר שהוא אמר את זה, כי זה לא נכון – יש מבחן להגשת כתב אישום, והמבחן הוא לא ודאות של הרשעה, ואוי ואבוי לנו אם זה יהיה המצב.

אביחי מנדלבליט: דרך אגב, זה אומר גם שתפקידם של בתי המשפט מיותר.

אביחי מנדלבליט: למשל, יכול להיות שיאמינו לעד או לא יאמינו לעד.

מיכל רוזין: זו הביקורת.

אביחי מנדלבליט: הביקורת היא מומצאת.

מיכל רוזין: על אחוז כל כך גבוה של סגירת תיקים.

מיקי רוזנטל: של הרשעות.

מיכל רוזין: לא, הרשעות זה משהו אחר.

מיכל רוזין: על מה שבכלל מגיע לבית משפט.

יעל גרמן: הרשעות זה 84% מההגשות.

אביחי מנדלבליט: אני לא יודע, כנראה את מדברת גם על תיקים עם תביעה משטרתית.

אביחי מנדלבליט: לא משנה, אני לא מתעסק בתיקים האלה.

אביחי מנדלבליט: אני אומר: המבחן הוא מאוד פשוט, אני עובד לפי המבחן המשפטי - -

יעל גרמן: סיכוי סביר?

אביחי מנדלבליט: - - סיכוי סביר להרשעה.

אביחי מנדלבליט: זה המבחן.

יעל גרמן: זאת הייתה השאלה שלי.

אביחי מנדלבליט: כן, אני לא מכיר מבחן אחר.

אביחי מנדלבליט: ואני לא יודע, ואני לא מתיימר להבטיח הרשעות וגם לא מעוניין להבטיח הרשעות.

אביחי מנדלבליט: אני מעוניין שהאמת תתברר בבית משפט.

אביחי מנדלבליט: אם יש סיכוי סביר להרשעה, הדברים מובאים לבית המשפט - - -

מיכל רוזין: אנחנו רק רוצים שזה יגיע לבית משפט.

אביחי מנדלבליט: אני לא יודע מה יגיע ומה לא יגיע.

אביחי מנדלבליט: אם יש סיכוי סביר להרשעה זה אומר שאני חייב להגיש כתב אישום.

אביחי מנדלבליט: מוגש כתב אישום, בית משפט מברר את הדברים בכלים שלו, שהם יותר טובים מהכלים שלי, כי הם בנויים על השיטה האדברסרית, על שיטה של חקירות נגדיות, של חקירות שתי וערב, מגיעים לחקר האמת על ידי זה מעיד האמת, ההוא לא מעיד אמת.

אביחי מנדלבליט: הדברים הם מאוד ברורים ופשוטים, לא מסובכים.

אביחי מנדלבליט: אז אנחנו עובדים בדיוק בשיטה הזאת.

אביחי מנדלבליט: אבל אני יכול לעבור דבר-דבר.

אביחי מנדלבליט: וגם עם הדבר הזה שעשיתי היום, בכוונה עשיתי את זה, כדי לחסוך את כל השאלות האלה, ולצערי לא חסכתי אותן.

אביחי מנדלבליט: זה קצת הפתיע אותי, כי אני חושב שאנחנו עובדים – כן, אני יודע שעכשיו יהיו כל מיני הערות וכדו', אבל אנחנו עובדים ביעילות, במקצועיות.

צריך להבין: אמרתי לכם את השמות של מי עומד בראש, זה ראשי הגופים עוסקים בזה באופן אישי, לא קורה בכל תיק.

צריך להבין: פיקוח אישי וצמוד של ראש אח"מ.

צריך להבין: מגיעים לדיונים, פרקליטה מאוד מנוסה ומאוד ותיקה מלווה את התיקים האלה, עם צוות משלה שהוא גם מנוסה וותיק – יוני תדמור ואחרים.

צריך להבין: והדברים מגיעים אליי עם מעקב רצוף.

צריך להבין: וככה צריך להיות לדעתי.

צריך להבין: והמערכת עובדת.

צריך להבין: היא עובדת מאוד קשה, מאוד חזק כל הזמן.

צריך להבין: מה לעשות שהתיקים, אמרתי לכם – לא רק אני אמרתי, גם המפכ"ל אמר, פרקליט המדינה אמר וגם אני אומר – התיקים הם לא פשוטים, מורכבים.

צריך להבין: לכם אולי הם נראים פשוטים, אבל הם לא פשוטים והם מורכבים, וגם לזה התייחסתי.

מרב מיכאלי: אז רק לא הבנתי, שאמרת שעד עכשיו אין חשד בתיק 3000?

מרב מיכאלי: זאת אומרת שיכול להיות שיהיה?

ניסן סלומינסקי: לא לא, מרב.

בצלאל סמוטריץ': ניסן, יש עוד נושא אחד וחצי שמעניינים את אזרחי ישראל.

בצלאל סמוטריץ': אחד וחצי, אין הרבה נושאים.

בצלאל סמוטריץ': אולי נשמע תשובות גם אליהם.

קארין אלהרר: לא קיבלתי תשובה.

ניסן סלומינסקי: אני מבקש, לא מרב ולא בצלאל.

בצלאל סמוטריץ': אין אף נושא אחר שמעניין את אזרחי ישראל - - -

קארין אלהרר: שאלתי שאלה כללית.

ניסן סלומינסקי: בצלאל, אני מבקש.

יעל כהן-פארן: זה משליך על הכול.

יעל כהן-פארן: ראש ממשלה - - - זה משליך על הכול.

בצלאל סמוטריץ': זה הבעיה שלכם?

רויטל סויד: תנו לענות.

תמר זנדברג: אין לנו אובססיה לגנוב קרקעות פרטיות.

ניסן סלומינסקי: תמר, לא כל אחד צריך להוסיף משהו משלו.

אביחי מנדלבליט: אני אגיע, אני אגיע.

ניסן סלומינסקי: טוב, די, רבותיי.

מרב מיכאלי: רק שאלת הבהרה.

ניסן סלומינסקי: לא, אף אחד לא.

ניסן סלומינסקי: לא שאלות הבהרה.

רויטל סויד: מרב, תנו לו לענות.

אביחי מנדלבליט: לגבי תיק הצוללות שאתם שאלתם עליו – אז ראש הממשלה, כמו שנאמר, אכן נחקר כעד.

אביחי מנדלבליט: אם הוא נחקר כעד, זה אומר: אנחנו לא עושים דברים כאלה.

אביחי מנדלבליט: לא לוקחים אדם, כל אדם, שיש חשד לביצוע עבירה, ומונעים ממנו את היכולת להבין את היכולת להבין שהוא חשוד.

אביחי מנדלבליט: חייבים לחקור תחת אזהרה.

אביחי מנדלבליט: אם הוא לא נחקר תחת אזהרה הדבר מדבר בעד עצמו.

אביחי מנדלבליט: והדברים האלה נאמרו הרבה פעמים וגם עכשיו.

אביחי מנדלבליט: המשמעות של מישהו שנתן עדות שלא תחת אזהרה היא ברורה – מי שתחת אזהרה הוא חשוד, מי שלא תחת אזהרה הוא לא חשוד.

אביחי מנדלבליט: וזו המשמעות של הדברים.

קארין אלהרר: אז הוא מעורב או לא מעורב?

ניסן סלומינסקי: לא לא, קארין, בבקשה.

מיכל רוזין: מימון ההגנה - - -

קארין אלהרר: היא שאלה על מעורבות אבל, היא לא שאלה אם הוא חשוד.

ניסן סלומינסקי: מיכל, קארין, בבקשה.

אביחי מנדלבליט: כל אחד שמסר עדות, אנחנו גם לא מבזבזים את הזמן של המשטרה סתם, הולכים לאנשים שלא קשורים לאירוע.

אביחי מנדלבליט: אם מישהו מסר עדות, אז זה סימן שיש לו קשר לאירוע, הוא לא חשוד.

קארין אלהרר: מבחינת

קארין אלהרר: כם נגמרה המעורבות שלו בתיק הזה?

אביחי מנדלבליט: הסברתי את הדברים.

אביחי מנדלבליט: יותר מזה אני לא - - -

מרב מיכאלי: זה יכול להשתנות – כן או לא?

קארין אלהרר: השתנו דברים מעולם בחקירותיו.

ניסן סלומינסקי: תמשיך.

ניסן סלומינסקי: קארין, בבקשה.

אביחי מנדלבליט: רציתי רק שנייה לגמור את הנושאים האלה.

מיקי רוזנטל: האם יש קשר להפיל ראש ממשלה?

אביחי מנדלבליט: שנייה, אני אגיע לזה גם.

אביחי מנדלבליט: טוב, אני אגיע לדברים האלה קודם, אחר כך אני אחזור לשאלות של חברת הכנסת מיכאלי, לגבי מה שנאמר על עורך דין ליכט, שאני חושב שזה מאוד הפריע לי, הדברים שנאמרו, דברים ברורים, והם לא נכונים, אבל תיכף נתייחס.

אביחי מנדלבליט: טוב, לגבי כפל הכובעים, אני רואה שיש פה איזה קונצנזוס של רצון להפריד את הכובעים מכמה מקומות, זה מאוד מעניין.

אביחי מנדלבליט: קודם כול, ההחלטה לא בידיים שלי.

אביחי מנדלבליט: המצב כרגע, וגם פה אני מציע לקרוא פסק דין של בית המשפט העליון מלפני שישה ימים, שניתן באחת מעשרות העתירות שיש בעניין שלי, שדוחה את כולן.

אביחי מנדלבליט: דרך אגב, כשזה דוחה אני לא ראיתי שיש איזה פרסומים שהעתירות האלה נדחות, זה רק כשמגישים אותן.

אביחי מנדלבליט: אבל נדחות פשוט עשרות, עשרות של עתירות.

יעל גרמן: זה גורלו של כל אדם מן היישוב.

אביחי מנדלבליט: לא, זה בסדר.

קארין אלהרר: נו, אז מה עמדתך?

אביחי מנדלבליט: אני תיכף אגיד את עמדתי גם.

אביחי מנדלבליט: אבל כדאי קודם כול לראות מה עמדת בית המשפט העליון, כי גם זה חשוב, אני חושב.

אביחי מנדלבליט: אז בעניין הזה, שנגע לטענה של הקשר עם ניר חפץ כביכול, אז נאמר בהקשר הזה – בית המשפט העליון אומר:

אביחי מנדלבליט: כל עוד מקובל ריבוי הכובעים של היועץ המשפטי לממשלה בשיטת המשטר שלנו, הרי שבכך אנו מניחים שהיועץ המשפטי לממשלה מסוגל להתמודד עם המורכבות שהדבר גורם, ואין טעם להטיל דופי מיוחד בכך בנידון שלפנינו.

אביחי מנדלבליט: עכשיו, יש עתירה קונקרטית, וראיתי גם את האמירה הזאת, שהיא לא נכונה, שכביכול אני מגיע לפגישות בארבע עיניים בדברים שהם לא מקצועיים – זה לא נכון, קודם כול, אין דבר כזה.

אביחי מנדלבליט: יש מדי שבוע פגישת עבודה ביני לבין ראש הממשלה.

אביחי מנדלבליט: וככל שאני נושא בשני כובעים, וזה המודל כרגע, אני לא רואה דרך אחרת לתפקד.

אביחי מנדלבליט: אם אתה לא נפגש פעם בשבוע עם ראש ממשלה מחד, ופעם בשבוע גם שרת המשפטים מאידך, ופגישות מדי פעם עם שרי ממשלה בעניינים שנוגעים לעניינים שלהם.

אביחי מנדלבליט: יש פגישות עבודה.

אביחי מנדלבליט: עכשיו, פגישות העבודה עם ראש הממשלה לא מתנהלות בארבע עיניים.

אביחי מנדלבליט: מגישות העבודה מתנהלות כשבחדר יש עוד לפי העניין אנשים משלו, כל נושא, כל פגישה כזאת מכילה סדר גודל שבמקרה המינימלי זה חמישה נושאים, והרבה פעמים זה 10 או 15 נושאים בעבודה שוטפת.

אביחי מנדלבליט: אין דרך אחרת להתנהל.

יעל גרמן: והיא לא בארבע עיניים?

אביחי מנדלבליט: רגע.

אביחי מנדלבליט: יש קטעים מסוימים שראש הממשלה מבקש לדבר איתי בארבע עיניים.

אביחי מנדלבליט: זה היה, זה הווה וזה גם יהיה מבחינתי.

אביחי מנדלבליט: ואם הייתי חס וחלילה רוצה או הוא היה רוצה, וזה נכון גם לגביו, הוא היה רוצה חלילה לשבש חקירה, יש לנו, תאמינו לי, מאות הזדמנויות.

אביחי מנדלבליט: יש גם שיחות בטלפון אדום, יש דברים דחופים שאי אפשר לדבר עליהם בקו רגיל.

אביחי מנדלבליט: יש ישיבות קבינט, בממשלה נכון שאני ממעט להגיע מאוד, בקבינט הביטחוני אני כן משתדל להגיע, כי יש שם הרבה סוגיות חשובות.

אביחי מנדלבליט: נמצא כאן חבר הכנסת בני בגין, שיצא לי לא אחת גם להיות בדיוני קבינט כשהוא היה חבר בקבינט.

אביחי מנדלבליט: בהרבה מאוד דיונים יש שאלות משפטיות שעולות.

אביחי מנדלבליט: יש גם שם הזדמנויות, אם מישהו חס וחלילה היה רוצה לעשות דבר כזה.

אביחי מנדלבליט: אז אני אומר: גם מבחינת אמון הציבור, אתם צריכים לבנות את הלגיטימציה שלי לדעתי, אתם צריכים לסמוך עליי כל עוד שהמודל הוא כזה.

אביחי מנדלבליט: עכשיו, אם מישהו ירצה לפצל את הכובעים, זו החלטה, החלטה אפשרית.

אביחי מנדלבליט: כרגע זה לא המצב.

אביחי מנדלבליט: אם תשאלו מה העמדה שלי – העמדה שלי, כמו כל נשיאי ושופטי בית המשפט העליון, מקטון ועד גדול, דברו עם כולם, בלי יוצא מן הכללי, יש יתרונות ויש חסרונות.

אביחי מנדלבליט: דרך אגב, כמו כל החלטה בחיים.

אביחי מנדלבליט: אבל היתרונות עולים לאין ערוך על החסרונות.

אביחי מנדלבליט: ואני מציע לכם לדבר איתם לפני שאתם ממהרים לפצל כובעים בגלל שכרגע יש חקירה נגד ראש ממשלה.

אביחי מנדלבליט: מה לעשות, אני לא הזמנתי את הדברים, זה המצב.

אביחי מנדלבליט: אם באים עכשיו לפרק את המודל הזה, שדרך אגב מי שתומך בו על פי רוב זה לא שופטים, לא יועצים משפטיים לממשלה, לא פרקליטי מדינה לדורותיהם, גם לא פרקליטות מדינה לדורותיהם.

אביחי מנדלבליט: תדברו עם כולם, תשמעו מה הדעה שלהם.

אביחי מנדלבליט: היא מאוד מאוד נחרצת בעניין הזה.

אביחי מנדלבליט: זה נזק גדול מאוד ובכייה לדורות, לדעתם, למי שחשוב לו שלטון החוק.

אביחי מנדלבליט: מי שפחות חשוב לו שלטון החוק, הוא לא במקום הזה.

ניסן סלומינסקי: ביקשתי אורכה של עוד רבע שעה.

ניסן סלומינסקי: אני לא יודע אם היושב-ראש יאשר.

ניסן סלומינסקי: אבל אם לא, אז יש לך שבע דקות, תנסה להכניס בתוכן מה שאתה מחליט.

אביחי מנדלבליט: אני אנסה להכיל מה שאני יכול.

אביחי מנדלבליט: זה בעניין הזה.

אביחי מנדלבליט: אבל לי חשוב להבהיר: אין פגישות בארבע עיניים על עיניים על עניינים שהם לא בכובע של היועץ.

אביחי מנדלבליט: אין דבר כזה.

אביחי מנדלבליט: ולא בכלל.

אביחי מנדלבליט: אין לי פגישות איתו בארבע עיניים בכלל, לא על עניינים פרטיים, וזה לא היה מעולם מהדבר הזה.

אביחי מנדלבליט: ואלה גם דברים, אפרופו שאלת הפתיחה, שחשבתי שעברנו את זה, אחרי שחמישה שופטים סתמו את הגולל על הטיעון הזה, שאין שום ספק לגבי המינוי.

אביחי מנדלבליט: הייתה דעת מיעוט בוועדת האיתור של השופט בדימוס גרוניס, אבל יש חמישה שופטים שהם קובעים של בית המשפט העליון.

אביחי מנדלבליט: אני מציע גם את פסק הדין הזה לקרוא, לפני שנתיים ומשהו.

אביחי מנדלבליט: אין דבר שלא קרה שנוגע אליי שלא נדון בבית המשפט העליון.

אביחי מנדלבליט: ודרך אגב, אני מברך על זה, זה מצוין בשבילי.

אביחי מנדלבליט: שימשיכו להגיש כמה שיותר עתירות, זה תמיד נותן לי לגיטימציה.

אביחי מנדלבליט: בית המשפט העליון נותן לי לגיטימציה כל הזמן.

אביחי מנדלבליט: זה דבר מאוד חשוב מבחינתי.

אביחי מנדלבליט: ואני ממליץ לקרוא את פסקי הדין האלה.

מיכל רוזין: עניין מימון ההגנה.

אביחי מנדלבליט: לא, יש עוד כמה עניינים.

חיים ילין: אולי תשנה קצת את הנושא מהחקירות למה שקורה.

בצלאל סמוטריץ': לא, אין שום דבר אחר שמעניין את אזרחי ישראל.

תמר זנדברג: לגנוב אדמות זה מאוד מעניין.

מיכל רוזין: גזל, גזל.

אביחי מנדלבליט: לגבי הדברים שנאמרו על המשנים שלי מכאן ומשם – אני מגבה את כל המשנים שלי.

אביחי מנדלבליט: יש קשר מאוד טוב ביני לבין המשנים והמשנות שלי.

אביחי מנדלבליט: אני דוחה את מה שנאמר לגבי עורך דין אבי ליכט.

אביחי מנדלבליט: זה לא נכון פשוט.

אביחי מנדלבליט: אני לא מכיר דברים כאלה שהוא אמר, אני באופן אישי גם יודע את הדעות שלו.

אביחי מנדלבליט: אני לא מתכוון להיכנס לשאלות למה הוא עזב ואיך הוא עזב וכל הדברים האלה.

יעל גרמן: יש עוד חמש דקות, אדוני היועץ.

מרב מיכאלי: לא, אבל זה דבר מאוד מרכזי.

אביחי מנדלבליט: זה מאוד מרכזי.

אביחי מנדלבליט: בעיניי זה מאוד מרכזי, כי בעיניי לגבות את האנשים שלי מצד אחד, ומצד שני לא ליצור טריזים מלאכותיים שלא קיימים בין משנה שלי לביני זה גם דבר חשוב.

אביחי מנדלבליט: ואני לא חושב שזה מה שהוא חושב, שתחת ההנהגה שלי המשרד איבד את היכולת לתפקד כשומרי סף.

מרב מיכאלי: לא, לא הוא אמר את המילים שתחת ההנהגה שלך.

מרב מיכאלי: זה מילים שלי – תחת ההנהגה.

מרב מיכאלי: אני גם לא ייחסתי לו אותן.

מרב מיכאלי: אבל המילים שלו היו שהוא איבד - - -

אביחי מנדלבליט: לא, זו אמירה מאוד חמורה.

אביחי מנדלבליט: סליחה, אני חייב להגיב לזה.

מרב מיכאלי: אני רוצה שתגיב לזה, אני רק רוצה להעמיד דברים על דיוקם.

ניסן סלומינסקי: לא לא, די, מרב.

ניסן סלומינסקי: מרב, הוא שמע.

מרב מיכאלי: לא ייחסתי לאבי ליכט את המילים תחת ההנהגה שלך - -

אביחי מנדלבליט: גם מה שאמרת הוא לא אמר.

יעל גרמן: ארבע דקות.

מרב מיכאלי: - - אבל ייחסתי לו חד משמעית את המילים שהם לא יכולים למלא את תפקידם כשומרי סף.

אביחי מנדלבליט: בגללי?

אביחי מנדלבליט: עכשיו הבנתי.

אביחי מנדלבליט: טוב לדעת את זה.

מרב מיכאלי: חס וחלילה אני לא רוצה לייחס לו מה שהוא לא אמר.

אביחי מנדלבליט: אם זה מילים שלך זה אולי אפילו יותר גרוע.

אביחי מנדלבליט: אם הדעה שלך האישית, שתחת הנהגתי הם הפסיקו לתפקד כשומרי סף, אז זה מאוד מטריד.

אביחי מנדלבליט: אותי זה מטריד.

יעל גרמן: טוב, אבל אנחנו לא מדברים כרגע על דעתה של מרב.

יעל גרמן: באמת, אדוני היועץ, יש לנו פחות מארבע דקות.

יעל גרמן: ונשמח לקבל תשובות.

אביחי מנדלבליט: בסדר, אין לי ברירה.

אביחי מנדלבליט: אני מוכן להאריך, אין בעיה.

אביחי מנדלבליט: האמירה הזאת בעיניי היא מאוד חמורה.

מיקי רוזנטל: אנחנו גם היינו שמחים.

מרב מיכאלי: חבר'ה, תנו לו לענות.

אביחי מנדלבליט: מה לעשות, אני חייב להגיב לזה.

ניסן סלומינסקי: לא לא, בסדר, מאה אחוז.

אביחי מנדלבליט: זו אמירה מאוד חמורה על יועץ משפטי לממשלה, שאומרים עליו שתחת הנהגתו היועצים המשפטיים איבדו את היכולת לתפקד כשומרי סף.

אביחי מנדלבליט: אני לא מקבל את זה, אני דוחה את זה מכל וכל.

מרב מיכאלי: מתקשים לשמש כשומרי סף.

אביחי מנדלבליט: אבל זה לא קשור אליי.

אביחי מנדלבליט: הטענה שלו הייתה למה שקורה - - -

תמר זנדברג: לא, אבל השאלה היא מה דעתך על זה, ששומרי הסף לא עומדים בלחץ.

אביחי מנדלבליט: אני דוחה את זה מכל וכל.

ניסן סלומינסקי: טוב, די.

מרב מיכאלי: אתה לא חושב שהם מתקשים לשמש כשומרי סף?

אביחי מנדלבליט: אז אני עונה.

מרב מיכאלי: אתה אישית לא מרגיש לשמש כשומר סף?

ניסן סלומינסקי: די, רבותיי, אי אפשר ככה.

ניסן סלומינסקי: נו, באמת, לא.

אביחי מנדלבליט: אפשר לענות?

ניסן סלומינסקי: כן, תענה, תחליט על מה אתה עונה.

אביחי מנדלבליט: יש שני דברים.

אביחי מנדלבליט: יש אמירה אחת שנאמרה.

אביחי מנדלבליט: אני שמח שזה לא.

אביחי מנדלבליט: אני הבנתי שזה יוחס אליו.

אביחי מנדלבליט: אם לא יוחס אליו אני מאוד שמח.

מרב מיכאלי: חד משמעית לא.

אביחי מנדלבליט: אבל זה יוחס אליי.

אביחי מנדלבליט: ואני דוחה את זה מכל וכל.

אביחי מנדלבליט: אם התחושה שלך זה שתחת הנהגתי, בגללי, שומרי הסף לא מתפקדים – זו אמירה מאוד חמורה.

אביחי מנדלבליט: אני דוחה אותה מכל וכל, ואני מצפה גם ממי שיושב כאן שידחה אותה.

אביחי מנדלבליט: הדבר השני זה מה שנאמר לגביו – כן, הוא אמר שיש קושי לתפקד לשומרי לסף בגלל מה שקורה במקומות האלה: בממשלה, בכנסת.

אביחי מנדלבליט: נכון, זה נכון.

מרב מיכאלי: על זה שאלתי אותך.

אביחי מנדלבליט: ואני התייחסתי.

מרב מיכאלי: אז אני שואלת אותך - - -

רויטל סויד: מרב, זו לא שיחה פרטית, תני לו.

אביחי מנדלבליט: אני התייחסתי לזה בהרבה הזדמנויות, כולל כאן, ואמרתי בביקורת שיש דברים שמקשים עלינו, הצעות חוק רעות שמזיקות, שפוגעות בלגיטימציה שלנו.

אביחי מנדלבליט: ואני מצפה גם כאן שתעזרו לנו.

אביחי מנדלבליט: אבי ליכט ביקר לא אותי, הוא ביקר את המקומות – ממשלה, כנסת במידה מסוימת.

אביחי מנדלבליט: בסדר.

אביחי מנדלבליט: עכשיו, עכשיו גם לי יש ביקורת מסוימת.

אביחי מנדלבליט: צריך להגיד את זה בצורה אחרת, יכול להיות שהוא היה בוטה מדי, אני לא יודע.

אביחי מנדלבליט: אבל גם לי יש ביקורת מסוימת באותו הקשר.

אביחי מנדלבליט: ואני אמרתי שאני מקווה שהדברים האלה ייבלמו, כי החוקים האלה כשהם רעים, אני חושב שהם רעים, לכן אני אומר את דעתי.

אביחי מנדלבליט: וזה קשור לדבר מאוד מאוד משמעותי, שזה הבנת התפקיד שלי.

אביחי מנדלבליט: וזה קשור להרבה מאוד שאלות שנשאלו כאן.

אביחי מנדלבליט: כן, יש מצב שאני נותן עצה לממשלה במסגרת הכובע הייעוצי.

אביחי מנדלבליט: אני נותן לה עצה.

אביחי מנדלבליט: וזה אבי ליכט קידם ועשה יפה מאוד, וזה מפעל חיים שלו לדעתי, המדריך שהוא עשה.

אביחי מנדלבליט: בדיוק תפיסת העולם לא שלי, של כל היועצים המשפטיים לממשלה לדורותיהם, שאומרת: אתה היועץ המשפטי של הממשלה, אתה צריך לתת לה עצות – יש כאן גם את חבר הכנסת בגין, שמכיר את זה עשרות שנים – אתה נותן לממשלה עצות כמיטב יכולתך, מקווה שהן יקבלו אותן, עצות הכי טובות שיש.

אביחי מנדלבליט: דוגמה קלאסית זה מה שקרה עכשיו, של נושא חוק התאגיד.

אביחי מנדלבליט: החלטה של ממשלה – ראש ממשלה, לא משנה, לצורך העניין, ושר תקשורת, לא חשוב – החלטה של ממשלה או קובעי המדיניות.

אביחי מנדלבליט: מבחינתי אני מנסה להסביר – אולי אני לא אוהב אותה, אולי אני כן אוהב אותה – זה בכלל לא רלוונטי, הדעה שלי.

אביחי מנדלבליט: הם נבחרו, הם צריכים להוביל את המדיניות.

אביחי מנדלבליט: אני, כמו שאמרתי, מסייע להם בקידום המדיניות שלהם.

אביחי מנדלבליט: אבל יש מקום שבו אני יעצור.

אביחי מנדלבליט: אם הדבר הזה סוטה מהחוק, אז אני לא אסכים להגן עליו.

ניסן סלומינסקי: אני רק רגע אעצור.

ניסן סלומינסקי: אני נועל את הישיבה, אין לי ברירה.

ניסן סלומינסקי: אבל מי שרוצה, אני מבקש מהיועץ, אם הוא מוכן, ומי שרוצה להמשיך לשבת - - -

אסף פרידמן: אסור לנהל את הישיבה.

ניסן סלומינסקי: אין, הוא לא נותן, הוא בודק אותנו.

בצלאל סמוטריץ': עכשיו זה smalltalk.

מיקי רוזנטל: אדוני, אתה יכול רק אולי משפט?

ניסן סלומינסקי: רגע, רגע, לא, לא, מיקי.

ניסן סלומינסקי: הישיבה נעולה.